China nih a tim bik mi cu US cu Economic le hriamnam lei in kum 2036 hnuah tei hi a si. Cucaah heh tiah a zum i, Belt and Road a kalpi cuamah mi zong hi a si. China caah tih nung bik mi cu US a si. Cucaah US tei khawhnak ding caah a dik maw dik lo maw ti tuak lo in lam a hmuh mi poah cu a tuah tawn mi a si\nAustralia, UK, le US nih China khamnak ding caah tiah lam an kawl peng ve i, US le UK nih Australia cu an bawmh lai.\nAustralia nih tilawng nuclear a phor khawh tu a ngei khawhnak ding caah tangka tampi hmangin an bawmh lai.\nAUKUS submarine pact ah China a thin hun tuk caah Taiwan Airspace ah Jets tha tha 19 leng a zuan ter than hoi cang. Taiwan defence ministry report nih a langter ning ahcun, J-16 fighter jets 12 , J-11s 2 le H-6 bombers 2 nuclear warheadsa phor khawh mi zong a tel chap tiin. Y-8 plane ‘electronic warfare’ equipment , Y-8 anti-submarine planes 2 he.\nMah bantuk in China nih a tuahnak ruang cu, Taiwan hi China ram pakhat a si tiah China nih a chim peng i, Taiwan hi China ram bantuk in a ruat.\nNatein Taiwan lei nih cun China kan si lo tiin China ram chungah um an duh lo. Taiwan lei nih radio warnings pe in Fighter jets a zuan ter ve cawlh, mah bantuk thil tuah hi China nih a hmang ngai mi a si. AUKUS deal ruangah China an thin hung tuk an celh lo. Taiwan le UK hi hawikom tha/close ally an si.\nAustralia Defence Ministry zong nih Taiwan ruangah US le China cu an i doh kho ti an rak chim cang.\nChina nih September 2 lawng ah vanlawng a zuanter lo.\nNi fatin Taiwan’s defence zone ah an lut peng . Taiwan data nih a langter ning ahcun , Self-governing Taiwan, & Communist Party ruangah zeimawh thil a thlung hrim lai tiah an zum ning an langter. Cre-RTK\nDemocrat pawl ruangah US nih Isael cu a hlawng lengmang ko cang.. Democrat pawl hi cu Israel caah cun ral bantuk an si cang ko. Democrat ah hin Muslim zong an um ve caah Israel dohnak caah le US nih Israel a bawmh tawn mi hna cu dawngter dih hi an nih tim bik mi a si tiah ka rak tial cang kha.\nIsrael le palestine pawl buainak kong zongah Democrat nu pali nih Palestine lei an dirpi ning kong zong ka rak tial cang kha\nIsrael zong Iron Dome ser than ding in bia a kam. Natein Democrat lei nih bill pakhat House ah an chuahpi i, US nih Israel cu Iron Dome ah a bawmh lonak ding bill an chuahpi mi cu Democrat dihlak nih an cohlan caah US nih Israel cu Iron Dome ah a bawmh ti lai lo tinak a si.\nDonald Trump lio zongah hnahnawhnak a chuahpi peng mi nu pali, The squad an ti mi, The Squad Progressive Democrats Representative,\nElexandria Ocasio Cortez of New York, Ilhan Omar of Minnesota Rashida Tlaib of Michigan le Pramila Jayapal of Washington hna an si. A hlei in Rashida Tlaib of Michigan hi Palestinian lei mi a si.\nApi zong a tu hi Palestian ah a um i a dam ko. Mah nu nih Bills hi a chuahpi mi a si. Natein House Majority Leader Hoyer nih\nIsrael Defense Ministry lei a chon cawlh i House ah Technical block lawng a si, A hnuah Israel 1$ Billions Iron Dome Defense system serthannak ding caah tangka nan hmuh cawlh lai tiin telephone in a chawn hna. Cred-Breitbart\nBe the first to comment on "US, UK le Australia thil tuah mi ruangah China a celh lo tuk caah tuah lo ding mi a tuah hoi cang"


Video, Zei Ruangah Dah Thantlang Peng Nih Thimfung An Ka Pek Awk Hrim Hrim Si Salai Van Bawi Lian – The Chinlung Post\nVideo, Zei Ruangah Dah Thantlang Peng Nih Thimfung An Ka Pek Awk Hrim Hrim Si Salai Van Bawi Lian\nOctober 2, 2020 admin Chin 0\nKan theih cio bangin a tulio ah mino te si mi salai Van Bawi Lian hi Thantlang peng mp a cuh lio cuahmah ve mi si, Salai Van Bawi Lian hi kan laimi chung in cun mi zaa bak paral tha mi dingfel mino pakhat a si i tutan thim nak ah a vun i tal ve hi laimi kan van tha ngai tiah ka ruah a ruang cu ramkhel lei ah cun policy sining biatak tein a thei i cun mi sifak harsa zawn a ruat thiam mi pakhat a si cun ka tuah lai tiah a ti mi cu a tuah hrim hrim fawi lai tiah zumh a um bak.khah si ah cun a bia chim mi .\n” Thantlang peng thimfung ah an ka pek awk hrim a si ko a ruang cu me an ka pek i ka tlin ah cun an ca ah ai awh tu ka si cang, cun ka tling ah cun Thantlamg peng khua te sawm 90 deng khua ah hin kal khawh le tlawn khawh peng ka zuam lai i an khua nih zei dah an herh an chan bau nak zei dah si timi hi bia tak tein ka va zoh dih lai cu lawng si lo in hi thim nak ah ka tlin si cun , kan mino tuah awk thei lo um sawh in um mi pawl hna bia tak tein bia ka va ruah hna lai i nan mah hi hmai lei caah kan in zoh chun mi hna nan si tiah thazang ka va pek hna lai.\nCun an khua ram thing le lung an chan bau nak tampi khua cung lei ah bawmh hal nak nawl ka neih lai caah bawmh ka va hal piak hna lai a hlei in kei mah bantuk ngaktah sifak pawl hrim hrim kha an duh herh chan bau mi zoh piak in an caah a tha lai timi bawmh nak cu Nepi Daw ah ka hal piak hna lai cu ruang ah hin, tutan thim nak cu Thantlang nih thimfung an ka pek hrim hrim awk si ko, an caah ka si khawh tawk zuam in an ai ka awh hna lai caah ruah chan nak tampi um ko tiah a chim.\nNote, Salai Van Bawi Lian hi miding mifel zumh tlak bak si ko vote hrim.hna uh sih.\nVideo zoh nak\nThihdar, Pu Hrang Thawng Nih Mual A Kan Liam Tak Ee\nTutan Thimnak Kongah Pu Sui Thio Biachim Mi Cu Khua Ruah Har Si


Ralhrang A Dohtu Zeibantuk Bu He Paoh Kan I Bawm Lai Tiah KIO/KIA Chairman Nih A Chim – Onlinenungak\nRalhrang khongton uknak a dohtu zeibantuk bu he paoh kutsih in kan i bawm lai i ralhrang hna cu kan doh lai tiah KIO/KIA chairman N’Ban La nih Oct 25, tuni ah tuahmi KIO kum 61 tlinnak lawmhnak puai ah a chim.\nKIO Chairman nih cun Kawl miphun pi lungput ဗမာလူမျိုးကြီးဝါဒ) le khongton uknak hi atu i kan hrawh khawh lo ahcun hmailei ah cun hrawh ding a har chinchin lai tiah a chim fawn. Cu lawng si loin tlangcungmi hna he pehtlai in a launcia mi ah KIO nih cozah he tonbiaruahnak ngei in an i zuamnak kong zong a chim chih.\nKIO nih 1948 thok in Panglong hnatlaknak hna a tak in tuanchuah dingah Phah-sah-pah-lah (ဖဆပလ) cozah, Innhngak cozah le mah-sah-lah (မဆလအစိုး) cozah he voi tampi tonnak an ngei nain hlawhtlinnak a um kho lo.\nNah-wah-tah (နဝတ) le nah-ah-phah (နအဖ) cozah chan zongah KIO nih kahdaihnak tuah i ramkhel biaruahnak ngeih dingin an rak hal ko nain “Kannih ralkap cozah cu ramkhel biaruahnak tuahnak nawl kan ngei lo, mipi thimmi cozah an kai tikah i ruah te ko u” tiah an rak leh hna. Cuticun President Thein Sein chan ah “ram pumpi kahdaihnak” policy an thok nain ralhrangbu nih anmah hlawknak lei in an kapi caah biaruahnak kalpi a har.\nNLD cozah chan ah Panglong hnatlaknak tuanchuah dingin 21 Panglong conference zong tuah a si nain NLD party hruaitu le ralhrang bawi hna biachim lawng kan ngai khim ko tiah KIO chairman N’Ban La nih cun a chim.\nKachin Independence Organization (KIO) cu Oct 25, 1960 ah an dirh i a hmaikum, Feb 5, 1961 ah Kachin Independence Army (KIA) cu minung 100 in an dirhmi a si. Ref: The 74 Media. Credit : The Chin Post


Kan Pu Trump Trump nun nih a ka cawkpiak. – Hakha Cherry\nKan Pu Trump Trump nun nih a ka cawkpiak. Kumli chung a tuahmi cu USA mipi a dawttuk caah a si. Kathih hlanlo ka philh ti lai lo. A sual an kawl nain lehrulh a cham hna lo. An tuhmi theipar cu zun caan a za ve cang lai.\nKa upat tukmi Pasal tha na si. Pathian nih lam an hruai hna sehlaw 2024 in kan president na tuanthan te lai. Pathian khuakhan hi kan caah a tha bik ko. Kum 4 telong tuan nakin kum 8 na pehthan lai I kum 12 chung tuan a tha deuh . Kai ruahchan.\nVice president Mike pence zong an nu he a umnak hmun Indianapolis dam te in a phan ve cang lai. Ai lungsak khove hrim lai lo, Ka lawmhpi thiamthiam Pathian khuakhan a si ko lai.Credit-Joseph Thawng Z ting\nThantlang innkaang update Thang Hrim sia zuatnak hmun um mi inn a kaang, minung aa hliam mi an um lo


US Khrihfa Mi Caah Thawngchia Ngaingai A Si Mi Pakhat – Chin 11 News\nUS Khrihfa Mi Caah Thawngchia Ngaingai A Si Mi Pakhat\nPosted By: Chin News July 26, 2020\nNevada State I, Las Vegas khuapi cu US ah Sadom le kamawrah khua, Sin City ti zong ah a minthang mi a si. Casino le nigh club phunphun an tuahnak khua a si. Nevada State cozah nih Casino le Night Club vialte cu 50% onnak nawl an pek hna nain khrihfa biakinn tu cu onnak nawl an pek duh hna lo caah Calvary Church nih state cozah cu taza a cuai i, Supreme court an phan.\nConservative ngai a si nain nai hrawng cu liberal lei ah thimfung a thlak pah lengmang caah khirhfa pawl an lung an rawk ngaingai. President Donald Trump nih novemer thimnak ah teinak a co than ahcun Supreme court ah hmunhma pahnih a lawng kho.\nMah a lawngmi ah Trump nih conservative judge a chiah khawh ahcun khirhfa hna nih teinak an co khawh peng cang lai.


Cardinal Nih a Chim | Radio Veritas Asia\nCardinal Nih a Chim\nCardinal Charle Bo I Thanhca\nMyanmar ram cu hma tampi chiahru ngaiin a rawk lio mi ram pakhat a si i thlop a herh ngaimi ram a si. Kum (70) chung, ramchung ah a rak cangmi, tlangcungmi buaibai hnahnawhnak, aana hmang he aa lomi uknak le Biaknak, miphun lei luantuknak ruangah `tihnung thisen luannak, thihloh rawhralnak, sal tuahnak, tlaihhremnak le fahternak hna a rak chuak. Huatnak le raldohnak ruangah a thongza mi tampi hna cu innle lo kaltak in an rak zaam. Kokek pawngkam a rawhralnak in `thanchonak zong a zor i fimthiamnak lei zong a niam chin. Myanmar ram chuak unau tefa hna zong kan ram he nunphung le ram aa thleidanmi ramleng hmundang ah an `thanglian ve.\nMyanmar ram cu Kumhrabu tampi vawlei lenglei he kan i hlaat. Kanhnung kum (7) chungah ruahchannak niceu`tha a rak tlang nain a thar a thar a simi thil sining chiahru nih a rak khuhchilh `than hoi.\nTucaan hi thilhmannak, ningcangnak, daihnak le i remh`thannak hna kha hmaihoih in sersiam caan a si. Kannih cu Tlangbawi (phungki) pakhat lawng kan si i Sihni kan silo bantukin ramkhel rian`tuan zong kan si fawn lo. Cucaah atu kan ton liomi ramkip he aa pehtlaimi kongkau ah muaithai in ka chim lai lo. Asinain daihnak kan duh ahcun ningcangnak, remdaihnak le a hmaannak kha theih in cohlannak hna a herhnak kongtu cu `tha tein ka hngalh.\nCucaah ram hruaitu hna nih meithal he thisen luanternak kha hnon in Myanmar ram chung um tlangcungmi phu hna, biaknaklei phu hna he hmaitonh ceih`ti i kumhra bu tampi chung a rak cangmi hnahnawh buainak hna kha ramkhel kalning in daite in fianter ding, daihnak, ningcangnak, a hmaannak le rualrem `thannak hna kha a thar in thawk`than awk ah nawl kan duh hna.\nRamkip chungkhar hna he zong ningcangnak kan kawlnak ah Myanmar rammi ca zong ruatchih uh ti kan duh piak hna.\nAbikin minung cungah tuahsual mi sualnak hna ruangah `tuanvo ngeitu hna an sualnak a fiannak hnga langhter khawh i zuamnak ah ruahlo piin `tuanvo ngeilo hna cungah sualphorhternak, Myanmar rammi dihlak huap in danpeknak chuahter lo ding, sifakbik mi hna kha fahternak in hrial cio ding in ramkip chungkhar dihlak kha kan nawl hna. Myanmar ram cu a luancia kum (7) chung khengte Vawlei lenglei he pehtlaih `thannak ser dingah harngai in a rak i zuam. Cucaah ramkip chungkhar hna nih a chia ngaimi minung covo hrawhnak, a dinglo mi tuahsernak hna caah `tuanvo ngeitu hna cung lawngah hmaihoih in langhter khawh i zuam uh tiah forh kan duh hna.\nCatholic Bupi cu ningcangnak caah langhternak kha fakpiin pa a pekmi a si. Bible ca chung i (Wisdom 31:8-9) ah “Holh-aat le hnon a tongmi hna covo caah na kaa pau law chim tuah” tiah chimhrinnak a tuah. Keimah ka ca chuahmi zongah cu bangin tuah khawh kaa zuam ve. Nai-teah chuahmi “A hriangbik hmun in ruahnak langhternak” (အစြန္အဖ်ားေဒသမွ ေထာက္ရႈဆင္ျခင္ခ်က္) timi ah khan Myanmar cozah, Ralkap, zatlangphu hna, tlangcungmi phu hna, Biaknak le phu hna nih zulhawk a herhmi zohchunh awktlak (စံတန္ဖုိး) hna kha ka rak langhter cang.\nCatholic Bupi nih ningcang tein umnak le daihnak, a hmaannak le rualrem `thannak hna cu kutsih hmunkhat in kaarhlannak hna an si tiah a cohlang. Ningcang te umnnak le rual rem`thannak lam kha Myanmar nih a zulh khawhnak dingah ramkip bawmhnak a herh. Kannih dihlak hmunkhat ah kutsih in daihnak kan kawl khawh nakhnga kan ram le ramkip chungkhar hna caah thla ka cam. Rammi dihlak `tihnak lungthin ngeih loin miphun kip, biaknak kip aakhat mi hmun hma, aakhat mi tinvo/nawlngeihnak, aakhat mi huham a ngeimi Myanmar ram serkhawhnak dingah kan si khawh tawkin kan i zuam cio a herh ko.\nKannih vialte kha Pathian nih daihnak lawmthluan ah a kan hruai nakhnga fakpi in thla ka cam.\nYangon Catholic Diocese, Myanmar.


Lai Nu Katie Van Zi Nih A rianttuannak kong a phuan! – Chin 11 News\nLai Nu Katie Van Zi Nih A rianttuannak kong a phuan!\nPosted By: victor victor April 20, 2020\nNote: Hi caa hi Facebook timeline i a ttialmi asi i, April 14 i a ttialmi asi. Zeitluk in dah thlacamnak he kan bomh ding asi ti a thar i hngalhnak ding caah ka rak thlah tthanmi asi. A cunglei mirang holhin aa tial lai i. A tanglei Lai holh in a um lai!\nI’ve always wanted to be a travel nurse. Maybe not in the midst of this virus, but here I go to New Jersey for the crisis response.New Jersey is the second state with most active cases of covid 19.\nIt was a hard decision to make. After I accepted the assignment, it took me some times to process I am actually going and risking my life. I am sure all the nurses with kids would go too if they didn’t have little human to look after.’\nAfter all, I don’t have kids and it’s the one thing I can do, working hands in hands with my fellow healthcare workers.I appreciate you guys so much.|Keep my girls & I in your prayers|\nA tlungkalmi sibawibawmtu (travel nurse) si hi ka rak duh pengmi asi. Hi ti virus nih a kan den lioah cun si theng loin. Asinain a tu New Jersey ah Doh awkah ka kal than cang lai! New jersey hi covid-19 case a nei tam bik state pahnihnak asi.\nMah hihi biakhiahnak har taktakmi asi! Hi rian(assignment) hi ka cohlan hnu hmanh ah caan tlawmpal cu khua ka ruat pah lengmang, ka nunnak thap bakin ka kal lai kongah. Fa a ngeimi nurse dang zong fa nei hlah sehlaw an kal ka zumh ko.\nZeipaoh si ah, Keicu fa ka ngei lo i cun thil ka tuah khawmi chunte asi, ka hawile sibawi le sibawi bawmtu hna he hmun khatte i rian ttuanti. Nan cungah kaa lawm tuk. Kei le ka hawile nan thlacamnak ah kan philh hrim hlah uh!


USA le China kar a buai chin lengmang cang, China nih USA a hlen ning a fak kho ning hi!!! – Thechinlungnews\nUSA le China kar a buai chin lengmang cang, China nih USA a hlen ning a fak kho ning hi!!!\nUSA le China cu an buai chin lengmang cang, C-19 ruangah vawlei ramkip cu muinak khuar ah a kan chia cang ko. CIA intelligence report ah a lanh ning ah cun President Trump nih Premier Xi Jiping he an i karlak ah zeihman thei thiam lonak a um lo, thil zei poah a tha ttin a rak chim tawn. Febuary hramthawk ah CIA nih China’s C-19 data totals cu a dik lo tiin Trump sin ah theiterhnak an rak tuah cang. American official pawl nih china predictive Models cu thatein a rak zoh tawn. America ram ah mah zawtnak a rak phan tikah zeitin dah kan nih zohkhen lai ti tiang, President Trump nih President Xi Jiping cu coronavirus kongah a rian ttuan ning cu a thanthat ngai tawn mi kha a si. “Just had a long and very good conversation by phone with President Xi of China, He is strong, sharp and powerfully focused on leading the counterattack on the Coronavirus.” tiin Twitter ah a ziah kha\nChina nih Coronavirus information thatein thawngthannak a tuah lo ruangah America le China karlak ah i thei thiam lonak fakpi a chuak. President Trump nih Coronavirus cu ‘China Virus’ a ti paik hna, Vice President Mike Pence zong nih fiangtein a chim cang, China information share a hman lo tuk caah mah bantuk in thil kan tonh mi a si. thatein information kha theihternak tuah seh law kan mah USA zong thatein kan rak i ven ding mi a si tiin a chim\nCIA warnings hi a dik a dik lengmang lai ti an hmuh thluahmah cang ko, America hi vawlei ah COVID-19 zawtnak a ngei tam bik ram an si cang i, atu nak in an tam chin lai ti zum a si. White House press briefing, ah President Trump nih China Coronavirus data cu a hman lo ti zong a pawm cang. “The numbers seem to be a little bit on the light side, and I’m being nice when I say that, relative to what we witnessed and what was reported, but we discussed that with him,'”\nChina in Coronavirus figure an pek mi a tlawmtuk caah “American health officials frustration” a tam ngai. American intelligence officials pawl nih biachanak an ngei ning ah cun China nih actual figure, (Athimi le damlomi) Wuhan lei ah zeitin mah zawtnak hi a rah ti fiangtein theih khawh a si fawn lo caah “China’s numbers on the virus are fake.”\nMah bantuk in China nih zeihman thil a sining tein thawngthannak atu tiang a tuah lo caah USA cu China cungah a thinhu tuk cang i, an mah ruangah mah bantuk dirhmun hi kan phan mi a si tiin fakpi in China cu an soisel cang\nBe the first to comment on "USA le China kar a buai chin lengmang cang, China nih USA a hlen ning a fak kho ning hi!!!"


NU PAWL CU NAN NIH LAWNGCHUAK KO CANG LAI HIH – The Chinlung Post\nChungkhar in tuahkhawh mi tampi aphunphun in a um i, Thiamtah tibantuk hna zong in chungkhar ah tangka hmuhnak aphunphun Nu pawl nih an hmuh khawh. Cuticun nupawl tthanchonak hi biatak tein cawisan zong ahau timi hi ka saduhthah le ka chunmang cu asi. Nu zong nih khuabawi rian cu kan ttuan khawh tuk lai hmeteh. Karen siseh, Kawlrawn cheukhat hna ahcun Nu khuabawi an ttuan ko.\nAnmah zong nih thatein an ttuan khawh ko. Rak kan kian hna sehlaw Pa pawl bantuk in nu nih khuabawi rian cu an ttuan in, kan ttuan khawh tuk ve ko timi hi nan vun kan hmuh ve te ko lai tiah Chinchin Pekthang nih Nu pawl zong nih khuabawi an ttuan khawhtuk nak kong a chimmi asi. Hi konghe pehtlaiin chap duh mi cu, kan unau mizoram chungah cun Nupawl khuabawi attuan mi hi an um ngai cang.\nNaite a hnubik thimnak an tuah zongah Nu pathum hna cu khuabawi rianttuan dingin an thim hna. Cu an thimmi chungah Nu pakhat le bang cu nungak note zong aitel tiah theih asi. Kannih Laitlang hna ahcun nu nih khuabawi rian an ttuan timi hi theih awk atutiang rih ahcun a um rih lo. Nu pawl zong nih hin khuabawi rian cu pa bantuk tein an rak ttuan khawh ve ko timi hi zapi nih kan ifian ahau cang tinak asi.


Mizoram State Planning Board Vice Chairman H. Rammawi nih Kawlram Ralzaam hna bawmhnak pe dingin India cozah foreign le home ministry Cu A Kan Nawl Piak Than – Onlinenungak\nMizoram State Planning Board Vice Chairman H. Rammawi nih Kawlram Ralzaam hna bawmhnak pe dingin India cozah foreign le home ministry Cu A Kan Nawl Piak Than\nRalzaam Bawmhnak Kongah India Cozah Hmurka A Chuak Rih Lo\nRalzaam Bawmhnak Kongah India Cozah Hmurka A Chuak Rih Lo Kawlram buainak ruangah Mizoram ah a dor lio mi ralzaam hna bawmh dingin Mizoram cozah nih India cozah sin voi tam a hal cang nain India cozah sin in zeihmanh bia le hla a um rih lo tiah theih a si.\nMizoram state planning board vice chairman H. Rammawi nih Kawlram ralzaam hna bawmhnak pe dingin India cozah foreign le home ministry ah a si khawh chungin kan chim.Chief Minister zong nih prime minister sin ah ca a kuat cang.\nA pek hna lai cu an rak ti peng.An kan pek te dingah kan ruah ve ko.Atu ah Mizoram ah a dor lio mi ralzam 20,000 hrawng an um. An dirhmun zong India cozah sin ah kan chim cang.Atu hi covid ruangah a rak lut mi an um tuk lo tiah a ti.\nAtu hi Mizoram le Kawlram ramri Champhai district chung Tuipuiral area chungah ralzaam 1450 an um.Mah ralzam hna hi hmun dangdang in a rak ra mi hna an si i, Tuipuiral khua 21 lakah khua 19 ah ralzaam an um.\nRalzam cheukhat hi an chungle sin ah a um mi an um bantukin chungle khat a ngei lo mi hna cu YMA, MZP, Krihfabu le Khuami hna nih bawmhnak an pek hna, Mizoram cozah zong nih a si khawh chungin bawmhnak a pek ve tiah theih a si.


Salai Van Nun Lian Nih Tulio Dirhmun Fiang Taktak In A Van Langhter Ve! - Chin Eleven News\nSalai Van Nun Lian Nih Tulio Dirhmun Fiang Taktak In A Van Langhter Ve!\nJuly 2, 2021 admin@chin11news.com Myanmar 0\n1) (Policy Thlen Hau Ko) Naypyidaw, Yangon le Mandalay ah kahthahnak le raltuknak hi a um hau. Ramri le Lairam hrawnghrang kahdohnak nih Myanmar thlennak ngaingai a umter lai lo – PDF le hriamtlai hna nih, Min Aung Hlaing le ralkap uknak “Naypyidaw, Yangon le Mandalay” hmunhma in an doh lawlaw hau cang. Ramri le tlangcung kahdohnak nihcun, tlangcungmi harsatnak tam tuk lehlam an kan pek. Anmah Kawl le ralkap vawlei ah luhhnawh caan si cang.\n2) Lamzawh le CDM tbk zong hi Myanmar ah milu tam cem Kawl miphun an hmaisat hau. Ralkap nih Kawlmi vialte daihter hna sehlaw, tlangcungmi aukhuannak hmualngeihning hi a level ai dang lai. Ralkap uknak rawhter timh ahcun, an laicer (centre) bak hrawh hau. Tlangcungmi lawng tuahmi le tlangcung hmunhma (area) lawng cangmi thil nih Myanmar a thleng taktak kho lai lo. Kawlmi hi forh peng an hau.\n3) Tlangcungmi nih mahle ramri cio vennak in kahdohnak tuah ding timi policy nih tlangcungmi lila cungah harnak tampi chinchin a umter lai. Tlangcungmi area in Kawl ralkap he kahdohnak nih thlennak umter lai lo – kum 70 leng Karen nih an tuah cangmi si. Tlangcungmi area raldohnak tuah loin, Naypyidaw, Yangon le Mandalay ah tuah caan si. Mah ramri le area cio in kahdohnak le runvennak tuah ding timi policy hi thlen a hau cang.\n“Mi kut in rul tlaih”, “mah covo cu mah nih lak ding”, “mah ramri cu mah nih ven ding” tbk bia i-hlenter lo ding. Kan ramri le vawlei ah kum 50 leng kan doh cang hna. Tu cu kan ramri ah si ti loin, anmah Kawl ralkap hmunhma ah kan doh cang hna hau. Mah locun Myanmar ai thlen hlanah, tlangcung mino tam tuk an thi lai, zaran harnak fak tuk an tong lai, ralzam tam tuk kan karh lai. Kahthahnak chungah kan lut cang ko i, i-hngah caan si ti lo. Pakhat le pakhat kan i-hngah chungah, thihnak le mangttam nih ngoltermi zong um sual khawh fawite. Credit: Van Nun Lian\nTulio Kawlram Dirhmun Fiang Taktak Le Tling Taktak In Langhtermi\nTuchun Ah KIA Le PDF Fonh Bak In Ralhrang An Phomh Than Hna!\nRalhrang Nih PDF Minung Tam Taktak An HLen Hna! A Poi Kho Taktak Si.\nPasal Rung Lian Ceu Biachim mi Kongah Pasal Biak Hmun Sang Nih Lehnak A Van Tuah Cang Hih!\nA Sunglawi Tuk Ee! COVID-19 Runvennak Rian ca ah Mino 100 Leng Pum an i Pe!\nThawngpang Tling Taktak In Khawmhsuatmi Pawl\nThawngpang Tha Taktak! Pasaltha Hna Nih Ralhrang Pawl An Phomh Cang Hna Hih!


Miphun Damnak Caah\nBawipa cu nanmah khamh awkah a kut a tawi lo, bawmhnak nan halmi theihnak caah a hna a chet lo. An theih hna lo cu nan sualnak ruangah a si. Biak nan timh tikah amah sin phanh an dawntu hna cu nan sualnak kha a si. Lih nan chim, nan puar i lai nan nawn. Isaiah 59: 1-3\nHi bantukin kan biakmi kan Pathian a thatnak le a thawngthabia phuan khawhnak can tha ka hmuh caah Bawipa min ka thangthat ko.\nIsaiah 59:1 hi kan rel tikah a rel a nuam ngai i kan caah thazang tampi a kan pekmi Pathian bia a si. Zeicahtiah Pathian thawnnak, a thil ti khawhnak a langhter caah a si. vs2 le vs3 hi cu a rel a nuam lem ti lo. Zeicahtiah minung sualnak a langhter caah a si. Cucaah Isaiah 59:1-3 nihhin thil pahnih a langhter tiah ka hmuh.\n01. Pathian leikap:\nA kut a tawi lo..... A saunak a langhtermi a lo ko nain kan biakmi kan Pathian a kut caknak, a thil ti khawh thawnnak le a riantuannak a tlai, a tuan manh lo timi a ngeih lo zia kha a langhtermi a si.\nA hna a chet lo..... Jer. 33:3 ah " nan ka auh ahcun kan leh hna lai" a ti. Zei bantuk dirhmun, khuaika hmun in kan auh hmanhah a auhtu vialte a lehtu kan Pathian a si. A hna a chetmi cu auh zongah zeihmanh a tha hnem lo. A hna a tha ko hmanh ah kan auh tikah a kan chawnh duh lo ahcun zei bia hmanh chim awk a tha lo. Pakhat le pakhat kan i chawnh tikah a herhmi kan in chim i rian tlam a tling. Pathian nih kan auhnak aw a thei i a kan leh tikah kan herhmi rian tlam a tling tinak a si. Cucu Pathian leikap a si. Hi zawn ah tehte khan ka duhmi a um.\n1993 kum ahkhan Kalay myo ah Sianginn kai dingin ka tum. Thlahnih deng ka um hnu ah Hnaringah Sianginn thialnak ca (congpianglehmat) kan lak kholo, hung kir seh tiah an rak ka ti. Phaisa tlawmpal kaa phorhmi cu a herhmi ka cawk dih cang i ka kut ah Ks.180 lawng a tang. Kalay-Hakha maawtaw man cu Ks. 200 a si i, lampi ah rawl voikhat ei ah Ks. 60 a si. Ks. 260 ngeih longah Hakha phan ding asi. Ka hawile nih kal rih hlah, phaisa hmanh a um lo hi, an ka ti ko nain kal kaa tim thiamthiam. Zingkate ka tho i inn hmai, inntual vawlei ah khupbil in thla ka cam. Bawipa, ka zangfah ko, nihin Hakha ka phakter hram ko. Ka phaisa hi mah zat long a si tiah ka ti. RTC mawtaw cu ka kai. Tainging khua hrawng kan phak ahkhin motor hnuzulh pahnih nih RTC mawtaw cung i a kamlei ah a kulh in a thumi hna\nkha mawtawman an van hal thluahmah hna. An ka hal ahcun Ks. 150 ka pek hna lai i Falam ah ka tum ko lai tiah ka lungthli tein kaa ruah. Kehlei in a van halmi pa nih keimah changtupa tiang a van hal ah a kir. A zei ka ti. Orhleipa cu a van hal thluahmah i ka pongte ah a thumi pa a van hal cang khan cun ka lung cu a tur htluahmah ve cang. Ruah lopi ah a ka kir tak ko ai. Halelujah tiin fak pi in au ka duhning cu a mak ko. Ka au ahcun an ka thei lai i hal than ding kha ka si hnga. Ka aw a thang lo, ka aw a chuah lo nain ka chungah hmual a ngei i lunglomhnak in ka khat. Thiangthlarau nih kan cungah rian a tuan tikah cun lomh lo in um khawh a si ti lo. Minung pakhakhat nih hipa hi nan philh tiah a au ahcun ka lo ko. Chiandeh kaa hmanh a phih kho tu kan Pathian nih an ka a phih hna caah a ho hmanh an au lo. Car owner fapa hronghrang khi an ka ruah i a naih hmanh an ka naih tuk lo,\ntha dam tein Hakha a ka phak ter.\nKan Pathian cu a thawng, khamh manh lo ti a ngei lo. Kan auhnak aw a thei dihtu a si i, a can hman tein rian a tuanmi a si.\nLih chim....... Bawi Jesuh nih Saadusi le Farasi hna kha "Lihchim hna, nan pa cu khuachia a si" a ti hna(Jn.8:44). Lih chim hi Bawipa nih a huat. Lih a chim mi vialte hna cu vancung khua an lut kho lai lo, a ti (Bia.21:8).\nPur i lainawng........ Mi thah le lainawn hi aa khat lo. Mi thah cu kan ral va thah khi a chim duhmi a si i cucu sunlawi ngai ah ruahmi a si. Israel mi nih an ral tampi an rak thah hna tikah an lung a lawm, Pathian nih a bomh hna tiah kan ti. Lainawng cu mah minung, mah miphun thah khi a si i cucu sualnak nganpi ah ruahmi a si.\nLihchim le hlen hi aa khat lo mi a lo ka nain thenawk a tha lomi a si. Lihchim le hlen hi an tha lo, sualnak a si. Asinain huam ahcun miphun dang hna tal kha va hlen ding a si. A tha kan ti lo hmanh ah pasal/nusal a si tal kan ti lai. Mizo ram ah kuli kan rak tuan lio ah a cheu cu kan u lei nih an kan hlen dih i phaisa an kan pek tawn lo. Mah minung, mah miphun hlen hna hi lainawn a si. Mah minung le mah miphun zahpi hi lainawn a si. mah minung le mah miphun a thang chiather hi lainawn a si. Pathian duhmi a si lo.\nA dammi Khrihfabu, a dammi miphun timi cu an ngeihmi phaisa, thilri, member a tlawm le a tam ah a si lo. Zeitluk in member an tam hmanh ah an i daw lo ahcun an dam lai lo, a buai peng lai. Aa daw mi hna cu tlawmte an si hmanhah an i nuam, an dam. Cucaah kan Lautu miphun , kan Lautu holh le ca dawt hna hi Pathian duhmi a si. Kan ram le kan miphun a dam lai. Kan Lautu mipnun le nunphung, ca holh a dawmi hna cungah Pathian kut a tawi lo, an auhnak theih lo dingin a hna a chet lo. Zeicahtiah Pathian duhmi a si.


Lung A Fak Tuk Hrinhrang ee.. Fanu fankhat te nih a liam tak cu a celh hrim hrim lo. – Kawltu Team\nLung A Fak Tuk Hrinhrang ee.. Fanu fankhat te nih a liam tak cu a celh hrim hrim lo.\nLung a Fak tuk hringhran ee, Tuni i a kan thih tak tu Ram Nusal Ttha kum 19 nu te i a pa nih A Fanu ruak cung i bia a chim mi nih Mitthli a tlak ter bak ko mu Lungthin a kekkuai dih bak ko. A Fanu Ruak cungah Hringtu Apa nih, ” Ka Ttap lai lo ee, Ka Fanu hi a thi lo e, Aa hngilh sawhsawh mi asi. Hringtu apa hi a ka dawt tuk ee, a ka kaltak/ tthen hrimhrim lai lo ee” tiah a pa nih a Fanu ruak te cu a ttah. Ngaih a chia tuk ee Kan Ram caah nunnak a pe tu Chungkhar sahlawh rualchan vialte Bawipa nih hnem hram ko hna seh!\nCred: JUSTIN MIZO\nLam zawh nak ah hman thla tu pawl nih hman an thlak i Hakha palik zungah an hmanthlak an print. Minung an kawlmi paoh an zungah an tar hna. Lam nan zawh tikah nan hmai i hup dih cang uh mu!\nCredit: NUNU HTG\nThawngpang tha taktak a si. Min Aung Hlaing nih a tih bikmi zong a si fawn. Dr.Sasa nih Min Aung Hlaing le a hnuzul pawl hna cu Internation Court of Justice (ICJ) le International Criminal Court (ICC) bak ah tazacuai an timhnak kong cu a chim cang. Cu lawng siloin “Rammi hna thisen dor khat a tlak tinte Min Aung Hlaing le ahnuzul pawl ttuanvo an ngei.” tiah a chim fawn.\n← An sual kho tak tak si!! Terrorist tak tak he an i dannak zeihmanh a um ti lo!\nTuni cu Ralkak nih uknak an laak ka in thihnak a tam bik ni a si! →


Joe Biden nih China lam a ser piak tiin mi tampi an zai cang\nadmin September 13, 2021 Leave a Comment on Joe Biden nih China lam a ser piak tiin mi tampi an zai cang\nChina tuah ding mi cu US tei khawhnak ding caah lam kawl a si ti kha China zong nih a rak chim tawn mi a si cang bantuk in a tu cu US tei khawhnak ding caah lam a kawl cuamah cang ko hi, Afghan ram hi China nih uk a tim lai tiah an rak chim cang mi cu atu a tlung cuamah cang., Mi tampi zum ning tein a tlung lengmang cang caah\nUS nih ni hin tian zei hman a tuah fawn lo caah political expert pawl zong an buai ngai. A hlei in Nikki Haley zong nih fiang cik cek in a rak chim cang kha. China nih Afghan cozah thar, Taliban pawl tangka in a bawmh ding mi zat a vun langter cang, US -$31 million bak in Taliban cozah cu ka bawm lai tiah thawngthannak a tuah cang.\nChina nih Afghanistan bawmhnak ding caah 200 million yuan ($31 million) ti cu offical in thawngthanhnak a tuah cang. Mah a bawmh ding mi ah hin, ei ding mi le Covid sii kong zong a tel lai tiah a chim chap. Beijing nih Taliban cozah he thatein rian tuan ti ding in lam a kawl cuamah lio a si i, China embassy cu nihing tiang Afghanistan ah a um peng.\nChina nih Afghan cozah, Taliban cozah cu thatein a kal khawhnak ding caah rian tuan ti pi ding in bia a rak kam cang. A luan cia zarh ah Taliban cozah nih interim cabinet a rak phuan cang i, mah interim cabinet a phuan mi lak ah minung 4 cu US caah ral a si mi, Wanted list ah a tel cang mi an rak si.\nCucaah US nih Taliban cozah cu an cohlan lai lo tiah thawngthanhnak White House nih a tuah cawlh. Taliban pawl nih an duh ning ahcun mah Taliban Cozah hi Islamist Emirate ti a si lai. Natein mah bantuk in US nih a cohlan lo zong ah China nih Taliban hna cu rian tuan ti pi ding in ready ka si a ti cang caah\nTaliban pawl caah cun zeihman lungreithei nak ding lam a um tuk lai lo tiah mi tampi nih an chim US President Joe Biden nih a chim than ning ahcun Taliban cozah cohlan nak ding caah cun caan tampi a rau lai tiah a chim. Natein China nih cun rianrang in Taliban pawl he rian tuan ti ding in lam a kawl cuamah lio a si than.\nChinese Foreign Minister Wang Yi nih a chim ning ahcun, Taliban pawl cozah, Afghanistan innpa chakthlang a si mi, Pakistan, Iran, Tajikistan, Uzbekistan le Turkmenistan hna cu Afghanistan ram bawmh ding in le Taliban cozah cohlan ding in biaruahnak a ngei pi cang hna China state official nih a chim ning ahcun US nih ‘Afghanistan a doh ni thawk in a chuah tak ni tiang, Afghan mipi nih harnak le buainak fakpi an tawn tiin a chim.\nA chim chap mi cu, US nih Afghanistan ram kum 20 chung a uk lio ah khan, US ideology le value hna cu Afghanistan pawl lungput ah hram hram in chia a tim i, mah bantuk hram hram in thil a tuah mi kha textbook bantuk in example a tha tuk mi a si,\nRamdang a si mi, hram hram in an cungah nawlngei i tim i ruahnak thalo hram hram in ngei ter a tim nak lungput a si tiin China foreign ministry bia phuantu Wang Wenbin nih a chim. Cre-RTK\nJoe Biden bia chim mi cu Trump bantuk cu a si hrim lo e, a ralchia deuh ko ee →\n← China caah thawngtha bak si cang lai, Joe Biden a thawng lo tuk caah


Apoituk hringhran paletwa peng khuate 9 cu thimnak an tuah kho lai lo - CHIN VAKOK NEWS\nCHIN VAKOK NEWS\nLai Vakok Thawngpang\nApoituk hringhran paletwa peng khuate 9 cu thimnak an tuah kho lai lo\nChin Ramkulh chung milu tam cemnak hmun a si mi Paletwa Peng chung ah a ra lai ding thimnak ah Khuatekomh 9 hna cu ram a daih lo ca ah i tel khawh dawh an si lo tiah Minister Pu Soe Htet sin in kan theih. Sipin Minister Pu Soe Htet nih, “Ral an umnak hmun khua hrawnghrang hi cu an i tel kho lai lo. Cun, kanmah hrimhrim zong mee sawmnak ca ah kan kal kho lo, kan tlawng kho ve lo. Atu tiang ahcun Paletwa Peng chung ahhin Khuatekomh khua 9 hrawng hi thimnak ah i tel khawh dawh an si lo,” a chim.\nPaletwa Peng chung ah pehtlaihnak lamsuul lei tlamtlin lonak le ram a daih lo ca ah thimnak tuah ding zong hi a har ngaingai tiah Minister Pu Soe Htet nih a chimchap. Tutan thimnak ah Paletwa Peng chung in Pyithu Hluttaw Palai minung 4, Amyotha Hluttaw Palai minung 12, Ramkulh Hluttaw Palai minung 8 dihlak fonh Hluttaw Palai dihlak minung 24 an i zuam lai tiah Chin Ramkulh, Thimnak Zung nih an langhter.\nPaletwa Peng, Khuatekomh 9 chung thimnak ah an i tel kho lai lo timi kong he pehtlai in Chin Ramkulh, Thimnak Zung Secretary Pu Lyin Kyaw nih, “Nihin tiang Paletwa Peng chung ah kahdohnak a chuak pah lengmang. Atu ah Khuatekomh khua 9 hi thimnak ah aa tel kho ding dirhmun an si lo. Aruang cu hi khua hna ahhin ral i tuk le an luhchuak ca ah tih a nung ngai. Asinain, Thimnak Zung lei nih tuah le tuah lo ding zeihmanh bia a khiak rih lo. Bianabia ah hi Khuatekomh khua 9 hna hi thimnak ah i tel kho loin um hmanh hna sehlaw a dang Khuatekomh i Hluttaw Palai hna nih an aiawh hna hnga. Buainak cu a um tuk theng lai lo,” a chim.\nPaletwa khuapi chung le Sami khuapi chung ah a ummi ralzaam hna zong pung-san 3 in an sok i, thimnak ah i tel kho ding in rian ngeitu hna nih an tawlrelpiak cuahmah. Peletwa Peng chung ahhin Khuatekomh 102 an um i, hi chung ah Khuatekomh khua 9 hi thimnak ah i tel kho ding dirhmun an si lo tiah kan theih. Credit : The Hakha Post\nLaimi kan tamtaktak nak Kalaymyo Sanmyo ah COVID-19 zawtnak ngeimi hmuh chap an si\nUS Thimnak Ah Joe Biden Nih Trump A Tei Lai\nUS President Thar Kongah Russia Le China Nih An Pom Ning Le An Hmuning\nCNLD Sungter Hi Ka Rian Nganbik Pakhat Si\nKan Sung Ko Nain Kan Thachia Lo Hih, Unity Ham\nRev. David Ral Thang nih 2020 kum thimnak kong a chimchung\nMah hna pa Thum ruang ah CNLD an sung lai. Aruang tam pi lak a


Pasaltha Pakhat Kahdohnak Ah A Thi - News and Media\nNihin CDF Mindat le SAC ralhrang kar kahdohnak ah CDF ralkap pakhat nunnak a liam, ralhraang panga an thi. Matupi le Mindat kar motor lampi zulh in a ra mi SAC ralhraang hna cu CDF Mindat nih nihin, 2022 May 4, zaanlei suimilaam 3:30 in 5:30 tiang an kah hna i ralhraang lei minung panga an thi, CDF lei in minung pakhat nih ram ca ah nunnak a pek ve tiah theih a si.\nCDF Mindat ralkap pakhat nih, “Sau ngai kan i kap. Anmah lei minung panga an thi i hliam a tuar mi zong an tam. Suimilaam 5:30PM tluk ah hnu kan kir. Hnu kan kir lio ah hriamnam ngan in kan naupa pakhat nunnak a liam ve,” tiah THP ah a chim. Tu chun Mindat CDF nih an kah mi ralhraang hna hi Mindat phak lai mengtung 45 zawn ah an riak kho men tiah CDF Mindat thawngthanhnak nih a langhter. Crd – THP


Zungrian Tuantu Pawl Cu Pension An Pe Duh Ti Hna Lo - TIMES OF CHIN NEWS\nMin Aung Hlaing nih zung rianṭuan pawl cu kum 62 nan tlin ah pension pek nan si lai, tiah nawlpeknak ca a chuah dih in kum 60 a tlingmi zung rianṭuan 2841 cu pension pek loin zung rianṭuan rih ding in nawlpeknak ca a chuah, tiah theih a si. Min Aung Hlaing nih nawlpeknak No. 16/2022 in zung rianṭuan pawl cu pension laak dingah kum 62 tiang a chap. Kum hnih a chap caah kum 60 tling cangmi zung rianṭuan pawl hi 3000 hrawng pension la ding an si ko nain,\nzung rian pehzulh in an ṭuan lai, tiah theih a si. Pension laak hlan ah a hlankan in timhtuahnak a lami 2607 le ṭhial kaamnak a lami 234 hna cu pension pek loin zung rianṭuan ter rih dingah Min Aung Hlaing nih nawlpeknak ca a chuah, tiah theih a si.\nMin Aung Hlaing zong kum 65 a luan cang ko nain kum 60 ah pension laak ding timi cu amah nawl in a chap. Mizapi nih thimmi cozah nawlngeihnak cu hramhram in a laak caah kum 65 a tling cang ko nain pension a laak lo a si, tiah zung rianṭuan he naihniam mi hna nih an chim.\nMyintkyina Le Bamaw University Ah A Kaimi 1000 Leng An Si: SAC ralkap nih an on mi Kachin ramkulh, Myintkyina University ah a kai mi siangngakchia an um. A kai mi siangngakchia hi minung 500 hrawng an si,” tiah Myintkyina Student`s Union in ṭuanvo ngeitu pakhat nih a chim.\nMyintkyina University cu SAC ralkap kuttang rianṭuan University saya/sayamah hna nih, May 12 ah an on tiah theih a si. Bamaw University zong May 12 ah an on i a kai mi siangngakchia hi 700 hrawng an si, tiah theih a si. Crd: The Chin Post


Khah! Myanmar rampi buainak kongah China zong nih lungtlinnak a tuah ve cang – Chin World News Evening\nKhah! Myanmar rampi buainak kongah China zong nih lungtlinnak a tuah ve cang\nFebruary 21, 2021 February 21, 2021 Salai Van Myanmar News\nMyanmar rampi buainak kong he pehtlai in ASEAN meeting auh dingah ramdang nih an tawlrelmi le tuahmi cu China zong nih a lungtlinpi ve cang i ASEAN meeting ah myanmar rampi buainak kong ceihhmaiṭinak an ngei hna lai.\nMeeting cu atulio ASEAN chairman ṭuan liomi Brunei hruainak in tawlrelmi a si i Indonesia ramdang vuanci in a cohlanpi hnuah China zong nih myanmar rampi buainak kongah ASEAN meeting a um dingmi cu ‘a ṭha tuk’ tiah a chim ve.\nAsinain, mipi nih kan iruahchanning le i zumhning cun a si lai lo i ASEAN phu chungah a telmi ‘ram’ pawl nih Myanmar an kah lai i an doh lai tinak a si hlei lo. Atu lio Myanmar mpi cu ramdang in Myanmar ram an kah lai lawng ngia in saduh a thatmi kan tampi i cu bantuk taitai cu siseh law 88 kum ram buainak lioah ramdang nih Myanmar cu a rak kah cang hnga.\nIkah le i dohchan a si ti lo i ramdang nih cun an si khawh tawkin Myanmar ralkap cu hremnak a pek hna lai. Cucu thil kal phung zong a si. Cu bantukin China zong nih ASEAN meeting a cohlanmi le a lungtlinpimi hleiah ‘Myanmar ralkap nih an tlaihmi hna minung vialte cu thlah dingin a duhnak’ kong a chim chih fawn.\nMeeting ah cun myanmar rampi buainak zeitindah kan tawlrelning a si lai, mipi le ralkap karlak zeitindah remnak a um khawh lai timi le minung an tlaihmi hna pawl zeitindah an luat khawh lai ti le zeitindah ralkaap kan dohning le kan buaipi hna ning a si lai timi pawl caihhmaiṭinak an ngei lai.\nASEAN hlanah vawlei cung rampi nganbik 7 phu G7 zong nih Myanmar ramchung buainak kong caihhmaiṭinak an rak ngei cang nain, zeiti hleiin chim rel khawhmi an ngei ve lo nain, Myanmar ralkaap cu mipi lakah ralthuam hman lo dingin le an tlaihmi pawl thlah dingah hna seh tiin ram 7 nih lungtlinnak in Myanmar ralkaap ca an rak kuat tiah theih a si. Chirhchan: Reuter, South China Morning Post\nBiakilh: Thawngpang leh palh sualmi a um cun, careltu mipi nih nan kan ruahthiamnak hnga kan in nawlpat duh hna.\nDr. Ngun Cung Lian Nih Ralkap A Dirkamh Mi Le Dr. Sa Sa Nih NLD A Dirkamhnak Hi Tinhmi An Ngei?\nBochanmi Dr.Sasa holh aa sum kho ve ti loh! A von chim ve taktak cang


Chin Minthang Hlasa le Model Pawl nih Aung La Thazaang an Pek – THE CHIN JOURNAL\nChin Minthang Hlasa le Model Pawl nih Aung La Thazaang an Pek\nNovember 1, 2020 October 30, 2020 | The Chin Journal | Hakha, Chin State\nSung Tin Par, David Lai, Margaret\nAung La nih ruah lo piin sunghnak a ton hnu ah Myanmar rampi nih thachiat lo ding in thazaang an pek lulh cio bang in Chinmi chung in minthang hlasa le model pawl nih Aung La thazaang peknak ca an ttial cio hna.\nMyanmar ram a rak tlirhtu hlasa minthang Sung Tin Par nih, “Aung La N Sang thazaang kan in pek peng ko. Na sung zong ah thazaang kan in pek, teinak na hmuh caan zong ah thazaang kan in pek ko,” tiah a Facebook ah a ttial.\nCun, Chin Model le Miss a simi Margaret nih, “Ka lungchung ah Champion peng a simi, zeiti a si poah kan uanthlarpi ko,” tiah a Timeline ah a langhter.\nCun, minthang hlasa David Lai nih, “Tu zan cu ka lung a ka suk ko. Hawidang zong keimah bang in nan ngaih a chia lai tiah ka zumh ko. Sihmansehlaw, kannih cun Aung La hi kan dawt i kan tlaihchan caah teinak a hmuh ah siseh, a sungh zong ah siseh thazaang kan pek peng ko. Hi hnu puai ah a ttha bik in hmuh tthan ka duh,” tiah a Facebook ah a ttial.\nTuzan Aung La sungh ruang ah Myanmar rammi pawl an ngaihchia ngaingai nain Aung La cung ah mawhphorh loin thazaang peknak bia phunphun tu Social Media ah an langhter cio hna.


Laimp4 - Interview - P. Cung Lian Thawng\nEmily Ngunhlei Sung\nDawt Hlei Hniang\nDr. Salai Tawna (ABC)\nVan Tha Hlei Dim\nEvan. Thomas Tial Uk\nP. Cung Lian Thawng\nSimon Ci Lian\nDr. Clifford Van Thang\nInterview P. Cung Lian Thawng\nApril 17 2009 (Friday)\nAtu Umnak Hmun:\nPu Mang Cung Nung (Sailo Pa)\nThawng Bawi (TB)\nSailo Pa (SLP)\nSLP: Na konglam tawifel te-in na kan chim kho hnga maw?\nTB: Pu Za Tlung le Pi Oliver (Thantlang Farrawn) i an fa pathumnak ka si. Thantlang ah ka chuak, Hakha ah ka thang. 1999 kum ah tanghra ka awng na-in University a pih lio a si ca-ah Malaysia ah ka kal. Kum thum dengmang ka um hnu ah ka kir than. 2008 ah nupi ka ngei, a min cu Van Thla Cer Hniang (Cer Cer ) ti ah hawi nih an auh na-in kan nih cu Honey ti-in kan i au veve. 2009 March 21 ah Australia ram, Adelaide khua ka tlawn kar ah fanu te kan ngei, a min ah Cung Hlawn Par ti ah ka pa nih aa sak.\nSLP: Australia ah cun zeidah na va tuah?\nTB: Laimi mautaam paam bomhnak ca-ah CHRO hruainak in Concert tuah i hla sak dingah an ka sawmmi ka si.\nSLP: Mautam bomhnak tha na pekmi cungah kan i lawm. Hla le muzik lei ah na luhning, cawnnak hna na ngei maw, zei ti te-in dah nai thokning a si?\nTB: Ka hngakchiat lio te in ka pa nih chungkhar pumhnak a kan tuahpi peng. Khrihfa hla bu khi kan sa tawn i a thlite (aw fir) in hla kan sak ah hin a rak kan sik. "Thangpi in sa u" tiah a rak kan ti tawn. Cun ka naupa hi ka puakpah in Lai zuun hla khi ka rak sakpiak bu-in ka awih tawn. Hla hi voi khat an ka sakpiak ahcun ka rak thiam colh. Taang riat hrawng ka cawn lio in hla sak ka huam taktak khi a si na-in ka aw chuahning khi au sawh khin ka au. 2003 ah CACC nih an chuahmi "Ka Tlei Kho Lo" timi tepphel ah a voi khatnak an ka sawm i kaa tel ve. Cu hnu cun mi nih an van ka theihnak a si. Tang riat ka cawn lio ah ka pa nih piano tum hi saya Tha Uk (Zion pianist) sinah arak ka cawnter. Malaysia ka um lio, 2001 ah cawnnak (tintaan) thla hnih tluk ka kai. Cun Laitlang ka tlun hnu in Yangon ah Piano le Violin le Vocal khi kum khat chung dengmang ka cawng .Cunticun hla le miuzik lei kai thokning te cu a si.\nSLP: Hla hi fung zeizatdah na phuah cang?\nTB: Fiang te in ka thei thlu lo, fung 70 leng cu a si ve cang.\nSLP: Mino te nih mah zat lengluang hla nan phuah cu uar na um bak. A tum lei hi tah na thiam dih maw?\nTB: Mah diriam tawk cun ka tum ve ko. Bass hi keimah studio ah ka tum pah. Piano zong ka tum. Violin hi ka thiam na lo in ka tum pah tawn. Drum hi cu computer in ka tum.\nSLP: CD le VCD chuah cangmi ah voi zeizatdah nai tel? Nangmah te lawng in chuahmi na ngei maw?\nTB: Hla phel CD, VCD, DVD ah hin March, 2009 tiang ah voi 30 a tlinnak bak a si. Keimah te lawng cun ka chuah bal rih lo. Hla chuah dingah hin bawmtu ttha hna a herh ngai i zapi kan ca-ah cun a fawi lo.\nSLP: Na nupi hi muzik lei a tuimi a si ve maw? Zei ti te in dah nan i uarning a si? Na sah hnu ah maw an uar, an uar na theih hnu ah dah na sah? Si lo ah chungkhat fonhtonh mi dah nan si?\nTB: Kan nu hi hla ngeih a huam taktak mi a si hlei ah a sa pah tawn ve. A nih hi Pathian hla lawng a ngai i a sa. Ta le far bang in kan rak tlong leeng ti lengmang ko i sau nawn te, cu hnu cun a thlite in kan i duh veve ko hme cu.\nSLP: A thlite duh veve in langhngan duh ah a van i thialning te cu na kan chim siang hnga maw?\nTB: Na biahalmi hi kan leh lengmang ahcun na ka phuanter dih sual lai, cu kong cu za cang ko seh.\nSLP: Kan halmi a luan sual ahcun rak ka ngaithiam. Bia dang ah, Stage cung hlasak lio ah pangpar oih khi a herh na ti maw?\nTB: Herh tuk hmeteh. Pangpar pek le oih ah khin a satu zong kan hlasak kaa a thaw deuh tawn. A si na-in zuri hna nih hlasa thiam lo tiang in tuaitam deuh ahcun ing a puang pah ve. Cun, oih tam mi um, oih lo mi um fawn ahcun puai a zapi khin aa dawh tawn lo.\nSLP: Zei hla na sak ah dah na thinlung taktak in na tuar (feel) bik? Pathian hla ah maw, zunn hla ah dah?\nTB: Ka lungtak te-in ka sakmi cu ka tuar (feel) ning aa khat ko ka ti na-in Pathian hla cu Pathian hla deuh a rak si ko, a thlarau deuh hrimhrim ko.\nSLP: Stage show nan tuah caan ah a harnak le a nuamhnak?\nTB: Laitlang ah instrument thilri kan ngei lo tuk lawmmam. State show kan tuah ah hin thilri hlannak ah hin ka har cem. Biakinn kip ta kha kan va hlan hna. Mino ta, CE ta, Biakinn ta, kan hlan tikah Phungphai cio khi an rak ngei hna i mah duh bantuk in hlan khawh an si lo. Nawlngeitu upa an thimmi hna kha va nawl lengmang an hau. Cu tikah tha a baa, sian lo zong a um fawn. A nuamhnak cu thilri a tha mi kan van hlan khawh, a satu he tha te cawn hnu ah palh lo te-in van sak khawh ah khin a nuam.\nSLP: VCD nan chuah tikah a harnak le a nuamhnak?\nTB: Thaba ngai in kan hun chuah hnu ah a zuarnak ah hin a har ngai, lungre zong a thei, ruahning bantuk in aman hmuh a um bal lo. A nuamhnak cu kan tuahmi VCD mi nih an cohlan khawh, an uar, a fak hna an van kan fak thulh ah khin kan i nuam ngai tawn. Hngakchia hna kan lo pah ve ko cuh.\nSLP: Hlasak thiam a poh mi hna cu an rum va si kaw, Lai hlasak thiam nih pawcawmnak tiang an hman khawhnak lai zeidah a herh?\nTB: Laimi vialte nih Laibia le Laihla kan dawt i hlaphel an chuahmi kan rak cawk cio ahcun pawcawm khawhnak lam a um ve ko. Ramdang hna in show tuah dingah nan kan cah khawh lengmang ahcun pawcawmnak tlak ngai asi fawn hnga. Tampi chuah, tampi zuar, aman tling te hmuh khawh, ahcun a satu ca zongah a tha hnga, Laimi ca-ah kan hla a thangcho fawn hnga. Copy tuah kan hmanmi nih hin market a hrawh ngai fawn. Malaysia ah VCD kan chuah tikah Kawl dawr nih an fir (copy) ve i man fawi deuh hna in a zuar. Pawcawmnak tiang a phak khawhnak ding cu mipi thinlung ah ai hngatmi a si.\nSLP: Lai hla hi copy an tuah tuk ti thawng kan theih le zei tin a si.\nTB: An tuah tuk hme teh.A luan cia mi kum 3 hrawng lio ah khan keimah ka tawlrel mi khuai hi Shine Internet ka thut lio ah hin mi pa khat nih a rak kuu ter hna i an ku piak ko,Cu lio firtu nignzak lo ,Hmutu ning zak phun khin ka ning a rak zaak tuk.Na in tu kum 2009 hin cun ka thin a hung tuk cang .Tam tuk an kan kuu piak .Bianabia pakhat ah HPH VCD hi nan theih cio men lai ti ah ka ruah,Thantlang khua ah hin kanmah nih kan zuar i 10 hmanh kan manh lo.Na in inn kip i Video ngei mi nih a ngei lo mi an tawm te taktak khi a si ,Zei ruang ah a si hnga kan ti kan hlat tik ah ka u nau pa hmanh nih khuai tam tuk hi a kuu ti tahwng ka theih i ka lung a fak tuk.An thei lo tuk ruang ah maw an kuu si lo le zei hmanh ah an kan rel lo tuk khi hme dek a si hgna ka ti.Hakha khua zong ah a si ve thiam an zual .A tu tiang kan manh mi hi khuai 350 hrawng a si,Na in a ngei mi inn hi atawm bik ah 800 cu an si ko lia ti in kan tuak.Cucu kan hlat tik ah cunputer a ngei mi le a cheu internet dawr a tuah mi nih hin tam tuk an kuu piak ti a si ko.Kanmah kan theih hngalh mi an si .A ho te khi dah a kuu ti hi kan theih pah cang ko hna .A tu cu cangia paster kan taar cang ,Lai khuai chuak poh poh kuu lo ding kuu theih si le a herh ning in rian kan tuan cxang lai kan ti.hihi tam pi in theih ter kan hau ru ka ti. Hakha ah Lian Conputer internet a tuah tu khi lai khuai an kuu ter ah cun a ngei tu va chim hna u law.ok an ti lawng ah kan kuu lai an ti hna ,Cu hmanh ah cun kuu mna 500 kan i laak lai i 2500 hi a ngei tu kna pek lai an ti. Cun mercy internet,Pu Jame khi cu kuu an fial sual ah cun a thah deng hna.,Keimah hmanh nih an hmai ka khap han lo.I an nih khi i zoh chun ding an si.an mah pa hnih lawng lawng khi lai khuai a kuu lo mi a tu tiang ka theih mi an si rih,.Cu ca ah cun khuai an kan kuu an kan fir piak mi hi fir ah an ruat rua lo a si rua ka ti fir hmanh ah lang hngan fir hmu tu ning zak a si hian thei rua lo el an kuu mi a si rua.Na si ning nai u pat ah cun lai khuai poh poh cu kuu ter ti fawn hlah.Zaan tim khua mang ah hngilh thiam lo in ka ruah mi bia ka chim.\nSLP: Solfa, tonic solfa zei tluk dah na thiam, na cawng bal maw?\nTB: Pu Biak solfa cawnak ah ka tel pah lengmang. Ka theih lo kar ah ka thiam diam ve ko. Cun 1-2-3 note kan ti mi khi 90% hrawng cu ka thiam cang men lai tiah ka ruah. Staff note khi cu tlawm pal lawng ka thiam ka tum kho lo ka tial khawh pah lawng a si.\nSLP: Hlasak ah ramdang ah zeizatdah na kal cang, khua zei ram ah?\nTB: 2008 ah Malaysia ah voikhat, atu 2009 ah Australia ah voikhat hi an si .\nSLP: Lai mipi sinah hla kongah biacah na duh mi?\nTB: Phuah hna u sih, sa hna u sih, tum ti hna u sih, hla bia hman lo mi kan phuahmi le theih setsai lo in hla kan tialmi khi tha te in a theimi nih kan chim than u law ka duh. Laimi cu hla lei ah kan no tuk rih ca-ah ruah nak pek lengmang kan hau ko.\nSLP: Lai seino hna sinah biacah na duh mi?\nTB: Kan bia, kan ca, kan holh le kan hla le kan music pawl hi tlau lo te-in a than chinnak lai kan umnak cio in cawn le thiam le dawt tim cio hna u sih.\nSLP: Ramdang phan Laimi sinah biacah na kan duh mi?\nTB: Ramdang a phanmi hi kan in ngai tuk hna. Lai hlum kan tlawm tuk cang. Ramdang ah ka rak um bal ve cang ca-ah nan kan ngaih lai ning khi ka theihthiam tuk. I ngai ko hna u sih law, I tleihchan peng ko hna u sih. Nan lung chung te ah Laitlang hi rak caam peng ko seh.\nSLP: A donghnak bik ah, Laimp4 hi na zoh bal maw? Zei ruahnak dah cheuh na kan duh?\nTB: Nai te Yangon ka um lio ah ka hawi nu nih a ka chimh lawng in ka theihmi a si. Lai hla vialte quality control tuah nan timhmi cu ka rak I lawm tuk ve. A chung hla nan chiahmi hna khi a ngeitu nawl nan hal ta hmasa hna maw, zangfahnak te-in theih ka duh ko.\nSLP: Bia na hun kan hal ve ca-ah kan i lawm, hal awk tlak ngai zong a si. "A chung hla khi a siang lomi nih kan chim ulaw kan hloh than lai", kan ti ko hna. An hla kan chiahpiak hna ruang ah ai lawmmi an tam deuh suaumau. "Kei ka hla zong rak chia ve u" ti'n a kan fialmi an um len. An zuar lio mi hna cu kan chia ve lo. Lungsau te-in bia na kan leh ca-ah tampi kan i lawm. TB: Nan rian tam lakah keimah hna biahalnak nan ka tuah ca-ah Laimp4 nan cungah kaa lawm tuk ve. Home | Contact | About Us | Interviews | Policies | Technology | Photos | Links\nCopyright © 2008-2010 Laimp4. All Rights Reserved. Powered by LaiMP4


Kum tling lo hngakchia 1,000 leng ralkap an ṭuan – THE CHINLAND POST\nKum tling lo hngakchia 1,000 leng ralkap an ṭuan\nThe Chinland Post | 2022 March 21 – Ralkap chungah kum tling lo hngakchia 1,000 leng nih ralkap an ṭuan tiah SAC Minister of Defense General. Mya Htun U nih a chim.\nMarch 18 Naypyidaw ah tuahmi kum tling lo hngakchia hna ralkap lut lo ding in khamnak committee meeting ah a tu bantuk in a chim hi a si.\n2012 June thla in a tutiang ralkap nih a cuzaa rih lomi hngakchia a khawmh sualmi 1,029 cu ralkap sinak in chuahnak nawl an pek hna i an nu le an pa sin ah kan kirter hna. Cun, kum tling lo hngakchia ralkap 28 cu an chungkhar sin ah khirh ṭhan khawhnak hnga kan tawlrel lio a si tiah a chim.\nKum tling lo hngakchia le ralkap ṭuan a duh lomi a khawmtu rianngeitu, ralkap pawl cu a ziizut ding in kan tawlrel lio a si tiah SAC Minister of Defense nih a chim.\nSAC Minister nih hngakchia cu kan rak khawmh sual hna a ti ko nain, a taktak ah luh a duhmi an tlawm tuk caah ralkap thar a khawmtu pawl nih kum tling lo hngakchia pawl kha an khawmh hramhram mi hna a si.\nUN Country Task Force on Monitoring and Reporting (CTFMR) le Myanmar cozah kar ah “Kum tling lo hngakchia ralkap ṭuannak in khamnak program” cu 2012 June 27 ah minthutnak an rak ngei.\n2020 June 15 ah thanhmi UN General Secretary i 2019 caah hngakchia le hriamtlai phu hna karlak buainak kum fatin report ah aa tel chihmi hngakchia ralkap ṭuan ding in khawmh le hmannak cazin in Kawl ralkap cu an hnawh i a dihdongh tiang hrawh beh khawhnak hnga kumkhat ngiatthlainak caan an pek.\nAsinain, ralkap nih hramhram in uknak a lak hnu 2021 June 21 ah thanhmi UN General Secretary i hngakchia le hriamtlai phu karlak buainak kum fatin report ahcun hngakchia ralkap a hmangmi cazin ah Kawl ralkap cu an khumh ṭhan cang.\nPrevious Min Aung Hliang nih a thli tein tuahmi meeting cazin (record) a thang\nNext Kawl ralkap nih Genocide a buar tiah American cozah nih a thanh lai


Min Aung Hlaing, 2008 Phunghrampi Na Hrawk Ruangah Kan I Lawm – The Cherry Par\nMyanmar ramchung mi dihlak nih si hna seh, tlangcung hriam tlai dihlak nih si hna seh kum tampi hrawh le remh țhan le sersiam țhan an i zuam i an hrawh khawh lomi le an remh țhan khawh lomi 2008 phunghrampi cu uknak ai hruhpimi mah zawn lawng ruat Min Aung Hlaing nih a hrawh dih cang. Atu ah mi tampi nih cun kum 2008 phunghrampi cu CRPH nih a hrawhmi si tiah nan ti hrimhrim lai ti cu a fiang ko. A ruang cu nihin ah CRPH nih ram pumpi theih in kum 2008 phunghrampi kan hrawh cang tiah phungning in thawngthanhnak an tuah.\nA taktak le a ngaingai ahcun kum 2008 phunghrampi a rawk khawh nakhnga rian a țuantu le a hrawktu taktak cu Min Aung Hlaing a si. Atu fakpi in ruat ta hmanh, Min Aung Hlaing nih hranhram in nawl ngeihnak hi rak la hlah seh law 2008 phunghrampi hi ahohmanh nih an hrawk in an remh kho hlei lai lo i kha hlan kel bantuk khan a hmun peng rih ko lai. Sihmanhsehlaw atu cu Min Aung Hlaing nih hranhram in nawl ngeihnak a laak ruangah a rawk cang. Hranhram in nawl ngeihnak a latu Min Aung Hlaing nih 2008 phunghrampi a hrawkmi kha atu ah CRPH nih 2008 phunghrampi kan hrawk cang tiah thawng an thanh khi a si ko. A taktak le a ngaingai ahcun 2008 phunghrampi a hrawktu taktak cu Min Aung Hlaing a si.\nCucaah cun mipi nih, “Min Aung Hlaing, remh kan i zuam lengmang ko nain ahohmanh nih kan remh khawh lomi kum 2008 phunghrampi cu remh hau loin na kan hrawkpiak caah kan i lawm tuk,” tiah lawmhnak tu nan chim ding a si.\n← Ralkap uknak a lo cang! Mipi nih teinak kan co cang!\nCRPH le Dr. Sasa an i hnawh taktak a herh cang. Daihnak he duhsah tein kal-awk a ttha ti lo: →


Tutan CDF Thantlang An Cathanh Cu Lungdongh Tuk Cang Hnu Zeihmanh Tuahawk Theih Tilo Hnu Cathanh Bantuk Khi Lo – Thechinlandtoday\nTutan CDF Thantlang An Cathanh Cu Lungdongh Tuk Cang Hnu Zeihmanh Tuahawk Theih Tilo Hnu Cathanh Bantuk Khi Lo\nadmin December 28, 2021 Leave a Comment on Tutan CDF Thantlang An Cathanh Cu Lungdongh Tuk Cang Hnu Zeihmanh Tuahawk Theih Tilo Hnu Cathanh Bantuk Khi Lo\nTutan CDF- Thantlang an cathanh cu, lungdongh tuk cang hnu, zeihmanh tuahawk theih tilo hnu cathanh bantuk khi a lo phah. Ei hnga dingmi khengchung rungrul hmanh thianhta lo in, chumrih lomi buaipi khi lo phah fawn.Tulio dothlennak ah cun ralhrang cihmih ding a si rih. Tisik an-hna, satil, le thingram zohkhen le humhak caan aphan deuh rih lo nain.Mitchung a hnawmmi thianhter hmasa lo ahcun.Ram Ruat Thang\nrelchap: Chin Ramkulh ah hriamtlai phu thar pahnih Mara National Defense Force (asilo ah Mara Army) timi le Zogam Army timi an dir tiah thawngzamhnak tampi nih an thanh.MNDF/Mara Army (MA) nih December 13 ah Chin ramkulh ah rak dirh a si cang tiah December 21 nithla khenh in cathanh an chuah. Cun, Chin ramkulh Tedim peng ah Zogam Army (Zoram tinak) dirh a si nak Online ah December 22 ah a hun kai, Department pariat langhter in Kamhau/Sokte ca in tialmi in thanhnak an tuahmi hmuh khawh a si.\nKalaymyo Ah SangUk Zung A Kang Nak A Ruang →\n← Tulio Zawt Nak Thar Kong He Peh Tlai In Mizo Ram Thawng Pang Thar


Breaking News: Chief Minister Phyu Myint Thein Le Dr. Zaw Myint Maung Thinpang Ngai A Si – The Cherry Par\nBreaking News: Chief Minister Phyu Myint Thein Le Dr. Zaw Myint Maung Thinpang Ngai A Si\nChief Minister Phyu Myint Thein Le Dr. Zaw Myint Maung Cu An Tlaih Than Cang Hna\nRelchap, Kawlram ummi kan unau hna lam nan zawhnak tete photos kan hmuh le lung hmuituk! Kan mipum in kan itel khawh lo hmanh ah kan thinlung le kan thlacamnak nakin kan idirpi peng hna. Abikin Yangon ummi chinmi hna biataktein rak cawlcang cio ulaw. Nanmah le nanmah hna ikhawm kho dih ulaw group in kal kho ve ulaw a ṭha tuk hnga. Tam taktak in tel khawh izuam ulaw. A caan lio bak asi. Atanṭim lawng siloin a dih dongh tiang teinak kan hmuh hlan tiang thazaang chuak in ṭaang hna usih! Lungrualtein hmailei kalṭi hna usih! Kan tei hrimhrim lai. Chinmi kan min ngei ve usih! Hmailei kan fale ca ruahchih in lungdong lo tein thinlung, thazaang le thlacam nakin kan ṭan ahcun Bawipa nih teinak a kan pek lai. Bawipa cu kan teinak asi.\nAtanṭim tiang lawng asilai phaan a um. Kawlram caah U.S hi rinhchan awk a ṭha lo. Ram dang zong rinhchan awk an ṭha lo. U.N zong rinhchan awk a ṭha lo. Statement an chuahmi tiang lawng asi ko lai. Cu pinlei ah zeipipa an tuah kho lai lo. Aruang cu Ralkap nih ralṭhatein hi tluk an tuah ngamnak hi a hnulei ah dirpitu China 🇨🇳 le Russia 🇷🇺 an um caah asi. Hi thil a chuah ngamnak hi an mah ram hninh ruangah asi. Ralkap cu a lungkhong tukmi an si. 1988 le 2007 kum hmanhah thisen tamtuk a luang nain U.S siseh ram dang siseh zeihmanh an tuah kho lo. CNF/A zonghi rinhchan awk tlak in an um lo. Ralkap he ihawikom dingin le idaw dingin minthumi an si. Cucaah civil disobedience, umkheng tum le lamzawh hi teinak kan hmuh hlan tiang kalpi aherh. A kan tlaih zongah ngol lo tein kum dih tiang zong kan tuah aherh.\nCucaah ram chung um mipi nih ram dawtnak taktak thinlung le hmailei fale kong ruahnak thinlung taktak he adih tiang thazaang chuah hi aherh bik ko. Kan ibochan ko hna. Kan doh vekvek ahcun taksa in kan tuar hau ko. Chawva in kan tuar hau ko. Pawcawmnak in kan tuar hau ko. Fimnak zong kan sungh hau ko. Cun thisen le nunnak zong hi a luang i a sungh ahau kho. Ram chungmi nan biapituk! Kaam lo chuncha bangin dir caan asi. Ramdang ummi zong nih kanmah le ti khawh tawk cio in adih dongh tiang duhlonak langter hna usih! CNLD, USDP, NLD, CNP, Hakha, Falam tibantuk iti caan asilo. Lungrual hi kan thazaang hrampi asi. Thlacam hi kan teinak hriamnaam asi. Kan kawlram caah thazaang chuah hna usih! Thlacam in Bawipa sin ah Mitthli he ṭap hna usih! Bawipa kut ah a ummi asi. Credit: James Van Nei Lian\n← Ramkip um Lai Miphun Hawile hna Nizan ka catialmi kongah fianter nak ka tuahthan lai\nRalkap uknak tang caan kar lak hmanh ah kan sungh mi le hmailei ah kan sungh than ding mi →


Breaking News: Trump Caah Thawngchia Taktak Pakhat A Si Cang – The Cherry Par\nBreaking News: Trump Caah Thawngchia Taktak Pakhat A Si Cang\nTexas Tazacuainak Cohlanpiak lomi Kong. Texas nih state pa 4 tazacuainak cu Supreme court nih a cohlanlo timi zawnte ah keimah hmuhning le news tialmi cheukhat. A tanglei news hi rak ngai ve te. An timi cu Supreme court nih cohlan lomi cu a dih cang tiah a tialmi tampi an um cucu a dik lomi a si. Caan tamtuk an ngei rih, a vuikhatnak kha an cohlan piak hna lo a tu a vuihnihnak a si. Supreme court nih kan khar cang ti a um lo. Cucu kan theihtawk ah ka duh. An caan a umzat an kalpi ko lai.\nTutan an cohlan lomi nih thiltha deuh kalnak lam le tazacuainak lam tha deuh a chimh cang hna lai. Atu hi state dangah vote an zohthan I state dangah tazacuainak an tuah cuahmah rih. Supreme court nih a reject caah a dih cang timi ruahnak a dik lomi ruahnak a si. Zumhhlah u ka chim ngam bak. Trump tuanmi caan chungah rian a tam khawhning company kip a thancho Texas Lebang cu rian a tam taktak. Company thatha an dirh cang. Riantuan lo minung an tlawm chinchin. Caan nih a vun ratpi lio teinak cu kan hmaika ah a phan deng.\n← Iang Len Sung: Hi Vawlei Ah Na Rak Sem Ve Caah Hin Kaa Lawm\nWhite House Aiawhtu Hna Minung 106 Nih Trump An Dirkamh, →


Lungthli Tum Hi Cakei Ah Ka Rak Ruah. Cakei A Rak Si lo Chizawh Pei Arak Si Ko Hi – Lai Lungrawn Post\nLungthli Tum Hi Cakei Ah Ka Rak Ruah. Cakei A Rak Si lo Chizawh Pei Arak Si Ko Hi\nJuly 27, 2020 admin Chin News\nJohn Lungthli Tum Hi Cakei Ah Ka Rak Ruah. Cakei A Rak Si lo Chizawh Pei Arak Si Ko Hi: John Tum hi pumpak in doh ka tim bal lo. Amah balte atucu MLA candidate ah i cuh dingin a lut ve cang caah a kong kan chimrel zongah a phung asi ve cang ko. Party ngei sehlaw a party in soi awk asinain party ngeilo pumpak in zuam aa timh caah pumpak in kan uar lonak cu chim a hau ve ko. Amah zong nih duhtawk tein CNLD party le luban hna cu a uar lonak kongah a soi a doh ve hna ko caah Candidate pakhat asi cang i, kan duh lonak le kan uar lonak cu kan chim ve ko lai. John LT Tum hi Cakei bantuk paraltha ah ka rak ruah nain a taktak ahcun Chizawh a rak si deuh. Ka uar lonak kong a tawinak in ka langhtter lai.\n(1) Vawleipi theih awk in a fimcawnnak papers/documents dihlak public media ah aa phozar. Tanghra a aung nak lehhmat dah tilo India i B.Sc a laknak, IELTS a awnnak, MBA a awnnak tbt cu Zapi nih ka thei hna seh ti asi ko rua, aa phozar viar. Keimah caahcun MBA cu kan awn kho lonain Khuapi khuate um kan Laimi chungah MBA a hmu micu thah cok loin an um cang. Vawlei cungah mah le mah aa phozarmi hi ka thei bal hna lo. John Tum lawng hi asi ko rua.\n(2) Mi a bawmhmi Phaisa zet aa phozar. Ting 1000 ka bawmh hna tiah ahohmanh nih hal loin a mah le amah aa cawngia. Mi ka bawmhmi hna timi list zoh tikah hringtu a pa zong Mi ah a chiah. Zeipoh avasiah phaisa bawnh cu a tha tukmi asi ko. Amah belte ka bawmhnak hi an thei sual lai lo ti i mipi sin ah phozar cu Cakei siloin Chizawh lungput asi. Kan hoi Cakei pawl cu mi an bawmi hna hi an min hmanh an langhter duh lo.\nKeimah nih ka theih bakmi aum ve. Thantlang peng Cakei pakhat cu Halkha puicimh lio ah khan Ting 1000 a bawmh hna. A min langhter a duhlo caah Kawl mirum pa min in an hlut hna. Yangon.. Bu motor a cawnpiak hna nain a min langhter a duh lo. Cung Hu Blood ah khin thil pipa a bawmtu hna nih khin an min langhter an duh lem lo. A mah Pu Cung Hu hmanh nih a theihlo mi bawmtu an tam tuk (Pu Cung Hu khi va hal u). Cu vialte Cakei hna lakah John Tum cu Chizawh cha in a bawmhmi hna aa porhlaw hi cu ram hruaitu ding ahcun aa tlak lo hrimhrim in ka hmuh.\n(3) John Tum hi aa leksuai tuk. Upa tiloin a bia aa sum lo. Halkha khuathar khuabawi Pu Ram Lian cu Ralhmung certual kongah Chinland Post nih interview an tuah. Pu Ram Lian cu “Uico bantukin bo lengmang awk asi lo” tiah Uico he a tahchunh. Upa pakhat Uico he tahchunh cu mi ninghngal taktak asi ti a fiang. (Dec 11, 2019 amah Fb post kha zoh ulaw nan hmuh lai). Cun Halkha khua inn an hrawh lio ah “Haukkau le Mifir an tah/aihram caan a phan” tiah Aug 4, 2019 ni ah diriam ngai in a post. Sifak caah zawnruahnak a ngeilo ticu 100% in a fiang.. A fimcem a thiam cem a rumcem ka si tiphun in aum. Amah caah thiltha chuaklo ding le thangthat co loding asiahcun thiltha zeihmanh tuahding minung asi lo.\n(4) Party ngeilo ahcun pumpak in zeihmanh tuah khawhnak a umlomi TT Pyine Palai (MLA) kaa cuh lai ati hoi. Cakei asiahcun Myone aiawhtu Pyithu (MP) ah aa cuh awk asi. Salai DoKhar tluk hmanh in a raltha lo. Pyine (MLA) icuh cu ralchiat bia asi ko.. cu cahcun Cakei a rak si lo, Chizawh a rak si deuh. Teinak zong khi hei hmu sehlaw Party ngeilomi Pumpak tham cu Chimbuh cha in hlutdaw ah a mah pi lawng umhar in a thu ko lai. Daw ASSK hrimhrim nih pei MLA pumpak cuh pawl cu mee pe hna hlah uh a rak ti cang kha.\n(5) John Tum nih teinak a hmuh lai zong ka zum lo. Pi NSL le Dr. Hmuh Thang Mee cheutu menmen asi te lai. NSL sunghter duh i Saya Rungkaw teinak hmuhnak ding caah aa cuh sawsawh asi ko tiin ka ruah. Pu Rungkaw nih tei dih hna seh!!!! #Mi kan rak soi lio ahcun kan diriam bantukin mi nih an kan soisel tikah ruahzia thiam ve a hau…cucu ramkhel phung asi ko…..a herh ahcun a ra rih lai. Cattialtu: Jacob R. Thang\nChin Women International Mission (CWIM) Hakha Ah Sianginn Kaiter Ding Minung 14 An Cohlan Cang\n‘MP’ Ka Tlin Ahcun Vote A Ka Pe Duh Lomi Khua Hi Kaa Hmaithlak Bik Lai


Khamhnak Hmuhnak Caah Rom Lam Timi Hi Zeidah A Si?\nKhamhnak Hmuhnak Caah Rom Lam Timi Hi Zeidah A Si?\nBia halh nak: "Khamhnak Hmuhnak Caah Rom Lam Timi Hi Zeidah A Si?"\nBia leh nak: Khamhnak hmuhnak caah Rom Lam timi cu Rom cauk in thawngttha hrilhfiahnak lam pakhat a si. Zeiruangahdah khamhnak kan herh timi hrilfiahnak lam a ttha ngaimi pakhat a si, zeitindah Pathian nih khamhnak hi a kan pek, zeitindah khamhnak hi hmuh khawh, cun khamhnak nih zeidah a chuah pi timi fianternak a si.\nKhamhnak hmuhnak caah Rom Lam timi caang a pakhatnak cu Rom 3:23 a si, "zeicatiah mi vialte cu kan sual dih cio ko i, Pathian sunparnak cu kan chambau dih cio ko hna." Kan zapi in kan sual dih. Pathian nih a duh lomi thil kan tuah dih. Mi thiangmi pakhat hmanh kan um lo. Kan nunnak ah sualnak hi zeidah a si timi hi fiang tein Rom 3:10-18 nih a kan chimh. Khamhnak hmuhnak caah Rom Lam caang a pahnihnak cu Rom 6:23 a si, hi nih a kan cawnpiakmi cu kan sual ruangah zeidah a chuahpi timi a si. "Zeicatiah sualnak man cu thihnak a si, asinain Pathian laksawng cu Jesuh Khrih thawngin nunnak a si" ti. Kan sual ruangah kan hmuh dingmi cu thihnak a si. Taksa lawngin si loin thlarau zong in a si chih.\nKhamhnak hmuhnak caah Rom Lam caang a pathumnak cu Rom 6:23 a si, "sihmanhsehlaw Pathian laksawng cu Jesuh Khrih thawngin zungzal nunnak a si." Rom 5:8 nih a chim tthanmi cu "Asinain Pathian nih kan sinah a dawtnak kha a vun langhter, cu ah cun kan sual cuahmah ko lio ah cun Jesuh Khrih cu kan caah a thi." Jesuh Khrih cu kan caah a thi. Jesuh Khrih a thihnak nih kan sualnak man kha a cham dih cang. Jesuh Khrih a thawhtthannak nih a langtermi cu Jesuh Khrih a thihnak hi kan sual ruangah a si ko timi Pahtian nih a cohlannak a langhtertu a si.\nKhamhnak hmuhnak caah Rom Lam caang a palinak cu Rom 10:9 a si, "Jesuh Khrih hi Bawi a si ko tiah na ka in na cohlan i na thinlung in Pathian nih thihnak in a thawhter tiah na zumh ahcun khamh na si lai." Jesuh Khrih hi kan caah a thih bantukin, kan zumh hrimhrim a hau, kan sual ruangah a kan thihpiak timi hi kan zumh awk a si. Cuticun khamhnak kan hmuh lai. Rom 10:13 nih a chim tthanmi cu "Bawipa min a aumi poah cu khamh an si lai" a ti. Khamhnak hi mikip caah a um ko. Jesuh Khrih hi ka Bawipa le ka khamhtu a si tiah kan zumh ahcun khamhnak kan hmu ko lai.\nKhamhnak hmuhnak caah Rom Lam a donghnak bik cu khamhnak nih a chuah pimi a phi a si. Rom 5:1 nih cun, "Cucaah zumhnak in thiamcoter kan si cang caah Kan Bawipa Jesuh Khrih thawngin Pathian he daihnak kan ngei cang." Jesuh Khrih thawngin Pathian he a daimi pehtlaihnak kan ngei cang. Ral kan si ti lo. Rom 8:1 nih a chimmi cu, "cucaah Jesuh Khrih ah a um cangmi hna caah cun sualphawtnak a um ti lo." Sualphawt awk kan um ti lo. A donghnak ah, Pathian nih a sunglawi tukmi bia a kan kamh, Romans 8:38-39, "Zeicahtiah a kan dawtnak he cun zeihmanh nih a kan ṭhen kho lo ti kha fiang tein ka hngalh: thihnak nih siseh, nunnak nih siseh, vancung i a ummi vanmi nih si hna seh, uktu le ṭhawnnak nih si hna seh, atu caan nih siseh, hmailei caan nih siseh, cunglei vawlei nih siseh, tanglei vawlei nih hin siseh, an kan ṭhen kho lai lo — kan Bawipa Khrih Jesuh thawngin kan ta a simi Pathian dawtnak he a kan ṭhen khotu ding cu sermi thil dihlak ah hin zeihmanh a um lo."\nRom Lam caang nih a kan cawnpiakmi hi zulh na duh maw? Rom cakuat chungah khamhnak kong a kan chimhnak kha a si. Pathian sinah hitihin thlacam ko. Khamhnak na hmuhnak cu Jesuh Khrih ah zumhnak na ngeihmi kha a si ko. Pathian, na hmai ah kei cu misual ka si, thih ding aa tlakmi ka si. Asinain na Fapa Jesuh Khrih ka caah na thihter timi ka zumh i a ka khamhtu le ka Bawipa a si tiah ka cohlang cang. Na dawtnak le na ve ruangah kaa lawm. Amen.


SPDF Nih An Thanh Cang Hi - News and Media\nMyone 27 chung PDF hna cu hmunkhat te ah kan tangtti cang tiah SPDF nih an thanh. Sagaing ram chung Myone 27 in PDF hna cu hmunkhat ah kan taangti cang tiah SPDF nih a chim Sagaing ramthen chungah myone 37 a ummi chungin myone 27 nih PDF pehtlainak tha tein kan ngei kho cang tiah Sagaing mipi vengtu ralkap SPDF hruaitu KO Thuring nih a chim.\nSPDF nih a biapi bik in ai tinhmi cu ralhrang an hram in hloh kha a si I, cu can karlak chungah Sagaing ram chung a ummi mipi himnak pek hi kan I zuammi a si ko tiah a chim. Sagaing ram chungin myone 10 chungah raldohnak kan tuah cang I, ralhrang bawi cheu khat cu kan fim khawh cang hna tiah SPDF nih an chim. SPDF hruaitu nih a chimmi cu Sagaing\nSPDF kan dirh hi thla hnih hrawng a si cang. Thlithup kahnak deuh in kan kal. A ruang cu mipi harnak tonter kan duh lo caah cu bantuk hmun cu kan hrial I, mipi himnak kha biapi bikah kan chiah caah a si. SPDF nih cun NUG cozah ven himnak lei vuanci zung nih an tuahmi phung ning tein kan dirhmi a si. Ralhrang nih uknak an lak hnu myone kip in\nA chuakmi hriamtlai phu hna I fonh in kan dir ti cang tiah a chim. SPDF nih a ralkap hna cu training tha tein a pek ve hna tiah a chim. Sagaing ram chungah ralhrang nih a hmanmi pyusawhti hna le a dang hna ruah ah siseh, mipi kah phaw bantukin hmannak hna nih kah dohnak kan tuahnak biatak in a don khan tiah a chim. Rel Chap – CNLD In Pu Thang Lun Khup le\nPu Hniar Kham An Nunnak Liam. Chin ramkulh,Tedim Sakaw veng ah a ummi CNLD Party Chiarman Pu Thang Lun Khup(75) cu (1-7-2021) zaan suimilam 8:30 hrawngah a nunnak a liam. Magway ramthen,Kangaw pengkomh,Kangaw Sipinta veng ah a ummi CNLD Kanngaw peng Party Chiarman Pu Hniar Kham (kum 72) cu (30-6-2021) zinglei suimilam 6:00 ah a nunnak a liam.\nRalkap Nih KIA An Phomh Than Hoi Cang


FARE Nih Balotelli An Chanh - Ramleng Chinmi\n[ May 19, 2018 ] Tuzan FA Cup Final Manchester United Le Chelsea An Chuih Lai Sports\n[ May 18, 2018 ] Kum 1950 Thokin 2018 Tiang England Caah Manchester United Player Hna Hi A Chuih Lengmangmi Umchun An Si Sports\n[ May 18, 2018 ] ‘England Squad Ah Kai Tel Awk A Si’ Tiah Wilshere A Lungfak Ngai Sports\n[ May 18, 2018 ] Europa League ‘Team of the Season’ Ah Arsenal Player Pakhat Hmanh An Itel Lo Sports\n[ May 17, 2018 ] FIFA Super Club World Cup Ah Manchester United Le Liverpool Sports\nHomeSportsFARE Nih Balotelli An Chanh\nFARE Nih Balotelli An Chanh\nFebruary 13, 2018 Dar Din Sports 0\nUEFA tangah a ummi miphun thleidannak a dohtu phu Football Against Racism in Europe (FARE) nih Mario Balotelli an chanh i, Nice hmaikal nih hin thil pakhatkhat a can tikah card pek nakcha cun referee te venhim a herh deuhnak kong a chim.\nItalian hmaikal Balotelli hi kan hnu nirukni zanah khan Dijon he an chuih lioah minak a si ruangah nehsawh a tong i, cu kong cu puai tlangtlatu referee Nicolas Rainville sin a va chim tikah referee nih hin amah lehlam yellow card a rak pek.\nKum 27 a simi Balotelli nih hin minute 72nk ah kawl khumh khawhnak caanṭha a ngeihmi a tlolh hnuah Dijon fan pawl cu ngol dingin a ti hna i, cucu holh loin a cawlcangh ningin a langhter.\nFARE nih French league hi Europe leiṭhen chungah miphun kip an i cawhnak bik a si ruangah player hna nih harsatnak an ton i an soisel ahcun referee hna nih chanh tawn hna seh ti an duhnak kong an chim i, Balotelli zong hi yellow card pek nakcha cun referee le official hna nih chanh deuh hna seh ti an duhnak kong zong an chim fawn.\nEnglish football ah miphun thleidannak a dohtu phu nganpi a simi Kock It Out zong nih Balotelli yellow card an pekmi hi an khuaruah a harnak kong an langhter ve.\nTuzan FA Cup Final Manchester United Le Chelsea An Chuih Lai\nKum 1950 Thokin 2018 Tiang England Caah Manchester United Player Hna Hi A Chuih Lengmangmi Umchun An Si\n‘England Squad Ah Kai Tel Awk A Si’ Tiah Wilshere A Lungfak Ngai\nEuropa League ‘Team of the Season’ Ah Arsenal Player Pakhat Hmanh An Itel Lo\nFIFA Super Club World Cup Ah Manchester United Le Liverpool\nNeymar: “Russia World Cup Trophy Hi Brazil Ta A Si Lai”\nLiverpool Ah Buffon Ai Ṭhial Kho Men\nNa Darling He Nan I Then Ruangah Na Mitthli Tlakter Hlah\nFacebook Nih Fake Account Nuai 583 An Phih Cang!\nFa le Cungah hringtu Nu le Pa Dawtnak ( Exo 20 :12)\nKawlram (Laitlai) Ummi nih Australia Ram ah Sianginn Kai Na Duh ahcun Atanglei Ca hi theih ding\nTuzan Hi Barcelona Caah Inesta Final A Chuih Donghnak Bik A Si Lai\nKhuaruahhar Ngai A Simi Thlanlung Catial\nHerh Lian nih “Zuun Hla” album aa chuah lai May 21, 2018\nHakha ah Vice President Henry Van Thio cawlcanghnak May 20, 2018\nVice President Henry Van Thio Nih ‘Hakha Viewpoint’ A Zoh – Naypyitaw ah a kir cang May 20, 2018\nManny Pacquiao Le Lucas Matthysse An I Phomh Lai May 19, 2018\nMoe Yu San Le Thinzar Nwe Win Nih An Fale Sianginn An Kaiter Cang Hna May 19, 2018\nHakha holh in Australia cozah media SBS ah thawngzamhnak an thok cang lai May 19, 2018\nJohn Thanga Nih Tuni Motor Accident An Tonmi Kongah A Lungtthat Lonak A Chim May 19, 2018\nChinnu tangka 3.6 million kyats Falam KBZ bank ah ‘A TLAU’ – KBZ bank a him lo May 19, 2018\nZaan I Hngilh Lio Ah Haa Rial Hmangmi An Um, Zeiruang Ahdah An Haa Cu An Rial? May 19, 2018\nNorth Korea pawngah US nuclear thlaknak vanlawng “B-52” zuanter lo dingin lam an thlen May 19, 2018\nCopyright © 2018 | Ramleng Chinmi - Designed by The Chin Express [ Email: [email protected] ]


Nuta A Ro Mi Caah Sii: By Dr. Pari – Chin 11 News\nNuta A Ro Mi Caah Sii: By Dr. Pari\nHi bantuk cu thlopbulnak lam dang a um lo caah a nalnak sii thuh piak ding a si ko. Hi a nalnak sii nih pum caah harnak (side effect) a pek mi a um lo.\nA duh mi cu ka sin ah cah khawh a si.


Rahab nih Jehovah Pathian kha a Zumh | Nan Fale Kha Cawnpiak Hna U\nHlanlio Jeriko khua ah kan phan tiah ruat hmanh hna u sih. Mah khua cu Kanaan ram i khuapi a si. Mahka i a ummi hna cu Jehovah Pathian a zum lomi an si. Rahab timi nu zong cuka khua ah cun a um ve.\nMoses nih Isreal mi hna Izipt ram in a chuahpi hna le rili sen ṭhen hnih ah a ṭhennak kong hna kha Rahab nih a ngakchiat lio tein a theih bal cang. Israel mi hna nih an ral pawl an tei hna nakhnga Jehovah Pathian nih a bawmh hna timi kong zong a theih bal cang. Atu ah Israel mi hna cu Jeriko khua pawngah riahhmun an khuar ti kha a theih.\nRahab nih Pathian a zumh caah mingiatu pawl kha a khamh hna\nVoikhat cu zanlei sangah Israel mi pahnih cu Jeriko khua kha ngiatthlai awkah an kal. Khua dangah kal in ngiatthlaitu hna cu mingiatu tiah auh an si. Israel mi pahnih cu Rahab inn ah an phanh tikah Rahab nih a inn chungah luh dingin a auh hna. An khua ah mingiatu an ra i Rahab inn ah an lut ti kha zan ah Jeriko siangpahrang nih a theih. Cucaah siangpahrang nih mah mingiatu hna kha va tlaih hna awkah mi a thlah hna. Rahab nih mingiatu pahnih kha a inn cungah a thuh hna i siangpahrang nih a thlahmi hna kha hitin a ti hna: ‘Mingiatu hna cu an ra taktak ko, atu bak kha an kal. Khulrang in nan dawi hna ahcun nan phanh ko hna lai!’ Rahab nih mingiatu hna zeicah a khamh hna ti kha nan hngal maw?— Jehovah Pathian a zumh caah a si. Pathian nih Isreal mi hna kha Kanaan ram hi a pek hna lai ti zong a zumh.\nMingiatu hna nih Rahab inn in an chuah hlanah bia pakhat an kamh ta. Jeriko khua hrawh a si tikah nangmah le na innchungkhar cu him tein nan um lai tiah an ti. Asinain Rahab nih zeidah a tuah awk a si?— ‘Mah hrisen hi na thlalangawng ah na hren lai. Cutin na tuah ahcun na innchung i a ummi vialte cu an thi lai lo’ tiah mingiatu hna nih an ti. An chimhning tein Rahab nih a tuah. Mah hnuah zeidah a cang ti kha nan hngal maw?—\nJehovah Pathian nih Rahab le a innchungkhar kha a khamh hna\nNi tlawmpal a rauh hnuah Israel mi hna cu Jeriko khualei ah an ra. Nikhat ah voikhat in khua kha ni ruk chung an vel. Ni sarihnak ni ah cun khua kha voi sarih an vel. Mah hnuah an zapi tein fakpi in an au. Mah tikah Jehovah Pathian nih ralhau kha a cimhter. Asinain thlalangawng cungah hrisen aa hrengmi inn tu cu a cim lo. Mah inn kha hmanthlak chungah nan hmu kho maw?— Mah inn chungah a ummi Rahab le a innchungkhar cu khamh an si.\nRahab sinin zeidah kan i cawn khawh?— Jehovah Pathian nih khuaruahhar thil a tuahmi kong tampi kha Rahab nih a theih bal cang. Cucaah Pathian kha a zumhnak a si. Kannih zong Pathian kong kha tampi hngalh dingin kan cawn ve lai. Nannih tah Rahab bantukin Pathian kha nan zum ve maw?— Jehovah Pathian nan zumh ti kha kan hngalh.\nRahab nih a ngakchiat lio tein zei kong dah a rak theih?\nIsrael mingiatu hna kha Rahab nih zeitindah a rak bawmh hna? Zeicah a bawmh hna?\nMingiatu hna nih Rahab kha zei bia dah an kamh?\nRahab sinin zeidah kan i cawn khawh?\nShare Share Rahab nih Jehovah Pathian kha a Zumh


Paletwa pengah khuami 3 an tlau chap | THE CHIN EXPRESS\nPaletwa pengah khuami 3 an tlau chap\nLal Nuna | Khonumthung — Chin state Paletwa peng Maung khuate khuami 3 cu September 14 ahkhan Rakhine state Mrauk U khuapi ah rawl an caw. An kir lei lam tanṭim ah an tlau, tiah U Lun Thang nih a chim.\n“Mrauk U peng Singauh khuate in 1pm hrawngah an chuak. Lawng in an chuak i Ngu khuate pawngah an tlau tiin kan theih. Rawl cawk aa thawhmi an si. September 18 zongah an chungkhat an kawl hna nain an hmu hna lo,” tiah a chim.\nA tlau khuami 3 hna cu;\nU Hla Khaing, kum 23\nU Maung Maung Phe, kum 32 le\nU Maung Poo Se, kum 40 hna an si.\nAn 3 ningin nupi he chungkhar a dirh cangmi lothlo an si.\nAn khua le pawngkam khuami paoh cu Rakhine state i Mrauk U le Minbya peng ah facang, chiti, cite le adang rawl an caw peng i set-hle in an phorh tawn.\nA tlaumi 3 cu chungkhar nih an kawl hna nain an nehnang zong an hmuh lo caah Tantaung khua palek sakhan ah thawng an thanh.\nKhumi zatlang bu KACC nih August 30 ah cathanh a chuah i “Paletwa pengah atu bantukin khuami 10 an tlau cang…” ati.\nKhuami an tlaunak aruang cu fiang tein an hngal lo nain Rakhine Ralkap (AA) an si lai, tiah KACC le khuami nih an zumh.\nRakhine Ralkap (AA) biachimtu U Khaing Thu Kha nih cun, “khuami an tlaumi kongah kanmah cu zeihmanh kan i sai lo, Kawl Ralkap nih AA bantuk i umter in an tuahmi si kho,” tiah a chim


A Poi Tuk Hringhran: ZTSF Ngaihchiatnak Kan Tong Ee – Chin World News Evening\nOctober 11, 2019 October 11, 2019 Salai Van Thawngpang\nZTSF Ngaihchiatnak Kan Tong. ZTSF nih kan upat i, kan i bochan tukmi Dawn khuami Pu Kap Sawi 75 nih October 4 zaanlei suimilam 5:00 PM ah vawlei nunnak in a kan dinhtak. Pu Kap Sawi hi Dawn Students’ Alliance DSA ah kum caan sau taktak a dirpi tu hna le a kilkawi hna tu a si. Pu Kap Sawi hi rak um hlah sehlaw DSA le ZTSF riantuannak ah siam a tling taktak hnga lo. Kum 75 a si tiang fimcawng mi sianghngakchia thazaang a kan pek ning le a kan telpi ning cu khuaruahhar lei a si. Nihin ah Dawn khua ah Student an dirnak le a tungtlang taktak hi Pu Kap Sawi lo cun a tling taktak lo ding dirhmun khi a si. Nihin ah kan inntung pakhat nih a kan pelh tak ko rua ti hmanh in kan thla a lau.\n2, 3 & 4 BHK@Gurugram, Sec.102 Feel spiritually elevated at the sky lounge deck@Joyville by Shapoorji Pallonji.HARERA Reg DSA hruaitu upa pakhat nih Pu Kap Sawi thihnak kong ah ngaihchia ngai in ZTSF hithin thawng a kan thanh. DSA chungtel kan dihlak kan ngaih a chia tuk hringhran. DSA a dir in rian a kan thawkpi i a thih ni tiang rian a kan tuanpi. Khua le ram ca zong ah thinlung a pemi a si. Kan khuaram ah Pu Kap Sawi bantukin DSA nih kan ngei ti hna lailo.\nZeitik caan hmanh ah Pu Kap Sawi le DSA hi ai pehtlai pengmi a si. A inn hi kan meeting hall bantuk ah a cang. A tu a kan liamtak hnu ah zeitin kan hung um lai timi kan ruah ah ngaih a chia hringhran. A ho nih thazaang a kan pek lai, a ralaimi ZTSF Conference kal lai ah kan hlam khun lai. Kan ngaih a chia hringhran ko” tiah a chim. Pu Kap Sawi ruak cu October 5 ah Dawn khua an an vui tiah DSA nih ZTSF sinah thawng an kan thanh.\nPu Kap Sawi hi Dawn khuami ah cun bia le hla a duh ngaimi a si. ZTSF ca ah hla zong a kan phuahpiak i, ZYA le Dawn khua le ram hla zong zeimawzat a phuahtu a si. Avoi 14nk ZTSF kan tuah kum le Dawn khua kan phanh zong ah biatak tein a kan telpi i a kan kilkawi tu kan pu a si. Avoi 14nk ZTSF Conference Dawn khua ah DSA nih Upatnak Roca le cawngnakpuan he upatnak an rak pekmi hruaitu a si. Pu Kap Sawi nih hin DSA an dirhka in a thih tiang phaisa, thilri ca tibantuk zong felfai taktak in a kenpiak hna.\nNihin ah ZTSF a kan dirkamhtu kan pa Pu Kap Sawi nih nunnak in a kan dinhtak cang. ZTSF le DSA nih a tanglei bang hin kan ngeihchiatnak kan rak langhter. Zahnaktlang chung ah Fimcawng mi hngakchia hna tha a pe i thihtiang a kan dirkamhtu ka pa Pu Pu Kap Sawi. Na liam kan lungsia a herh hringhran. Na kan rohtak mi dinfelnak le fimcawnnak thapeknak hi kan nih na tufa hna zong nih kan pehzulh chin lengmang lai.\nNangmah bantuk in dingfel le fimcawnnak thazaang petu minung tampi kan herh ti hi na kan dinhtak ni ah kan fiang. Asi a fak rihmi kan fimcawnnak le a thangcho rih lomi kan ram ah fimcawnnak thapeknak hi na liam sia a herh lai kan ruah ah kan ngaih a chia. Sihmanhsehlaw Bawipa Pathian nih kan hnem hram ko seh tihi kan thlacamnak a si. Na tufa le hna nih kan sianginn kainak cio in upatnak kan in pek. Bawipa Pathian nih a t’aangnem ah an pom lai tihi kan zumhnak diktak a si. Na tufa a simi, ZTSF & DSA Officer Councils le Executive


Alu Einak nih A Chuahpi mi Ngandamnak Pawl - CHIN IDOL\nJuly 25, 2021 chinidol.net THEIHTLEI 0\nCu hnu in vawleicung pumpi nih Alu kha thaw tein a phunphun in an chum, an kio i ei cio a si cang. Cu tikah minung tampi nih uar mi le ei duh mi eiding pakhat ah a cang. Cu Alu einak nih a chuahpi mi ngandamnak pawl tangah kan rak langhter….


Laimi kan zumhnak ah nihchuak phun asi mi cu – Hakha Cherry\nLaimi kan zumhnak ah nihchuak phun asi mi cu\nMicheukhat nih an ruahnak ah Pathian , Thiangthlarau khi alem in hei lem khawh mi ahkhin maw an ruah tawn hnga ti awk in..\nLengkhawmh caan le pumhkhawmh caan i hla arang nawn mi , lamnak he ai kaih deuh mi vansak i Ahuihai pawl van i hlirh lulh , lutawsul hngalloin i hêl cu pawl cu thlarau atla ti asi ttheu. Thlarau khi Lâmnak hla in hei lem i, tlawmpal van laam hnu ah lemnak aw athei i ahong ttum mi ko hna khi alo .\nAhuihai pawl le lih ṭawnthiam pawl nih phuahcop mi Thlarau khawmpi heiti bantuk pawl ah Thilraang theng i hruk heitiphun. Thlarau hi amuici ah araang mi athian tuknak ah asi lai heiti i, thilraang hei hman khi tuak ko mualmok pawl ruahnak.. ( na angki cu Horha nak hmanh in rang deuhsehlaw na thinlung athian ve loahcun zeidah san atlai hnga? Thiangthlarau hi ahuihai le au cur car le mualmok in cawlcanghnak ah zeitik hmanh ah khua asa balloh,.\nNote: Thiangthlarau cu amit afim i, ahna attha, alung asau, ding tein khua asa, pawngkam zoh athiam i , ningcang tein khua asa mi hna sin lawngah aum duh.. Credit-Hniang Tha Ceu\nLoklung Ralzaam Naupawi Pakhat an Zaamnak Hmun ah Nau aa Then.Loklung ralzaam hna lak ah aa telmi hringtu nu pakhat cu an zaamnak hmun naute a ngei, tiah Loklung ralzam kong thlacam sawmnak ah HBA nih a langhter.\nMay 18 le 19 ah Rungtlang SAC ralhrang (266) nih Loklung khuapawng lei ah miakpi in an kah hna caah Loklung khuami cu an zaam dih hna.\nAn zaamnak hmun ah tlangrai zong nih a tlak hna i ngakchia a zawmi an um len pin ah naupawi pakhat zong zaamnak hmun ah cun nau aa tthen.\n“Tlangrai nih a kan phak i kan ngakchia a zawmi an um pah len.Naupawi zong an um i pakhat cu zaamnak hmun ah aa then cang.\nKum 80 cung tar zong an i tel. Zawt buin zaampimi zong an i tel.Thlacampiak kan herh hringhran ko,” tiah HBA ttuanvo ngeitu sin ah a cunglei pastor nih a chim chap.\nLoklung ralzam hna ca ah ramchung le ramleng khuasa Laimi vialte nih thalchampiak ding in HBA nih sawmnak zong a tuah.\nLoklung hi a khua ning in an chuahtak dih i khuachung ah thluaktlinglo minung pahnih lawng an taang. A zaammi an zapi ah milu 850 hrawng an si, tiah pastor pakhat nih The Chin Journal ah a rak chim.The Chin Journal May 25, Hakha\n“Kum dang atu tik ahcun siangakchia ap le cohlan kan limlawh lei khi a si cang\nCzech Republic nih CRPH le NUG a cohlan cang


NEWS | Grace Believer Church\nKhah.. nuam taktak in kan zapi te Lunden ah Tur kan kal hna lai. 13 July 2019 khi kan i thawh hna lai i 15 July 2019 ah kan rak kir te hna lai..\nby Tawk Hmun\nRev.Tial Uk le Rev. Za Kian Crusade ah Sawmnak\nKhrih ah dawtmi Norway ramchung zumtu u le nau vialte hna a hmasa bik ah Grace Believer Church nan unau hna nih Bawi Khrih min in nan kut kan in tlaih hmasa hna. Nan zate Bawipa nih thluachuah in pek o hna seh. U le nau hna a cung […]\nVCCF Civui Avoi 7nak 2015- EGERSUND, NORWAY\nPathian lamhruainak thawngin kumkhat ah voikhat tuah tawnmi Norway ram nitlak lei sang ram le khua ah khua a sa ve mi Chin Miphun hna ihawikawmhnak VCCF avoi 7 nak ah kan Khrifabu zong Biakinn khar in kan itel ve. Kan Khrifabu in bus kan ihlâng i nuam ngai in kan kal hna. Bus in […]


US ah Za Uk Lian nih Minung Pakhat Meithal in a Kah Hnu ah aa That Ve – The Cherry Par\nCun, Jeep motor chung ah a ummi pa cu Za Uk Lian nih a kah ve i hliam a pu. Store ah rian a ttuanmi minung pakhat nih, “Meithal in kah a tongmi pa cu a motor chung in a chuak i bawmh hal in a au len,” tiah a chim.Cu dih cun datsi a rawngmi Truck motor mongtu pa cu Za Uk Lian nih a kah tthan i cu pa cu a nunnak a liam.\nA nunnak a liammi pa hi Ramon Ramirez (kum 31) tiah theihmi a si. Za Uk Lian cu a kee in a zaam i amah tein meithal in aa kap ve. Za Uk Lian hi South Whitehall Township ah a ummi a si i, zei ruang ah dah atu bantuk in thahnawnnak a tuah, timi fiang in theih a si lo. Credit: The Chin Journal, April 22, Yangon.\n← Chin National Defense Force (CNDF) timi hriamtlaibu thar a vun dirmi kongah zeihmanh khuaruahhar awk a um lo\nLai meithal nan ap ahcun khua in kan chuak lai tiah Council ralkap nih khuami an leem hna →


CNF CHEUKHAT NIH CNLD NAN SOISEL MI HI CU KHUARUAH HAR NAN SI KO – The Chinlung Post\nJuly 26, 2020 admin Lenhloi 0\nLaimi Phun nih kan dir kamh mi CNF/A cheukhat upa hna nih mah le miphun Party CNLD nan soisel ve lengmang mi hi khuaruah har lungdong nan si. nan ning zak lo maw? CNF/A le CNLD cu ti le nga bantuk Laimi phun caah akhat mi Policy asi. nan lung put ka hua tuk le Chinland club caah phaisa kan bawmh mi hna hmenh leiba cawh in cawh than kaduh hna.\nNan chungkhat unau pengtlang NLD an um ruang ah nan Policy azul mi CNLD nan kal tak i , nan policy asilo mi NLD ah nan dir. Zei rua ram lo nan si caah nehsawh nan si. Newin Than Shwe nak in huat nan tlai deuh. Pawl C. Tha , Pu Khua Uk Lian , Josep Sui Uk te paw adang nan um len rih ka chim ti la loh CNLD nan soi ngam hi cu zawng keng nan si.\nNan ngamh soi rih uh chim can apha te lai. CNF thisen man pakpalawng ah acan nak le Chin Mipi nih Miphun dawtnak Nationalism kan ngeih kho lo nak thlaici akheuh nak hi nan mah bantuk CNF zumh tlak lo nan um caah si. By Lai Phunttanh.\nSalai Lungthli Tum ka hmuhning.Salai Lungthli Tum hi kei he cun a thei mi kan si lo nain ka dothlat leng mang ve tikah pasal pacak pakhat a si, ka ti.Aruang:A siagninn kainak a degree, a kum, a rian tuan ning, le a lungput zoh tikah hmailei laimi phun kan caah sui tlang bantuk a si.Kum 25 hrawng lawng a si rih mi nih hitluk in ram lei miphun cungah dawtnak a ngei hi a mak tak tak. ( van in a tla mi ko ka lawhter).\nSifak hna cungah dawtnak a ngei. Ram le miphun caah dawtnak lungthin he a nun a siang hlei ah a chawva a siang.Kaa in kan dawt ti tung in tuahsernak tel lo in cun pakpa lawng man a si.Salai Lungthli Tum cu a chim mi hi a tak in a tuah.( cucu Pasal tak a sinak) Tinhmi lei ah hlawhtlingnak hmuh dingin teima tein zuamnak a ngei mi a si.Thil dik ruangah tih timi a ngei lo,cucu laimi nih kan herh bik mi a si.Upat awktlak hrim a si. Credit: Rual Lian Thang\nSALAI LUNG THLI TUM A LUNG AA THLENG CANG: PU TIN DUH THANG


Vawlei Cung Mi Rum Bik Cem Bill Gate Nih President Hlun Donald Trump A Ttan Cang. – Chintanbo\nVawlei Cung Mi Rum Bik Cem Bill Gate Nih President Hlun Donald Trump A Ttan Cang.\nFebruary 19, 2021 admin THAWNGPANG 0\nSocial media nih Trump an tuah ning kongah Bill Gate nih Trump a dirpi ve cang.Mithiam pawl nih an chim mi kha a dik thluamah cang ko ti khawh si. Trump nih social media a kal tak a cun,Media pawl nih tial ding an ngei lai lo i, media le Social media cu zeihman a si ti lai lo an ti mi kha a hman a hau .\nDonald Trump Jan 6 Capitol Hills riots ruangah Twitter, Facebook & YouTube nih Trump cu site pawl hmang kho ti lo ding in in an kham kha.Mah bantuk in Social Media nih Trump an kham caah Tech Giant pawl min a chiat ngai kha.Atu cu thlakhat hrawng a vun si cang i, Trump impeachment ah sualnak angei lo tiin biaceih zung nih thawngthanhnak a tuah cang.\nMah hnuah US, mirum, mi sifak le ram sifak caah heh tiah tangka hmangah a bawmh tawntu Bill Gates zong daihtein a um kho ti lo.Bill Gates nih a chim ning a cun, “Donald Trump hi Social media ah a vun kir than ding a si” Social Media nih an onh piak than ding a si tiin a chim.Mark Zuckerberg Facebook nih Trump cu Facebook a joint than lai maw lai lo ti review an ngei lio a si.\nTwitter’s chief executive Jack Dorsey nih Trump cu Twitter in permanent ban a si lai tiin a rak chim cang kha.\nNatein Microsoft co-founder Mr Gates nih CNBC interview a tuah nak ah Trump hi Social Media pawl nih an onh piak than a hau.Social Media ah Trump hi vun kir than cang seh tiin a chim.\nNatein Newsmax ah Trump nih Telephone in interview a tuahnak ah a chim mi cu,Social Media pawl nih Free speech zei an rel lo caah Social Media ah kir than zong a duh lo tiin a chim.\nCei seh Ning Zak Tuk Si.,Myanmar To UN Pa Lai U Myint Thu Cu UN Nih A Rian In An Phuah Cang.\nUS To UN Pai Hlun Nikki Haley Nih Liberal Media Pawl A Hro Hna Ruang Ah,A Hau Poh Trump Lei Ah An Um Dih Cang.


SHARE CIO UH, AHMANMI SI. SAKAT MOTOR NGEITU HNA SIN NAWLNAK – The Chinlung Post\nSakat motor ngei hna sin nawlnak. Ralkap uk duh lo langhternak ah mizapi nih lam kan zawh lio ahcun zangfahnak tein Skat Motor driver/neitu nih lamzawhnak ah kan i tel khawh lo hmanh Bogyoke lampi hi hrialpiak nakin (or) dirpiak nakin na kan telpi ve naklai upat hmaizahnak he zaangfah kan in nawl hna.\nစစ်အဏာရှင်ဆန့်ကျင်သော လူထုလမ်းလျောက်နေသောအချိန်မှာ ကျေးဇူးပြုပြီး Skat ကားမောင်းသူ/ပိုင်ရှင်များ အနေဖြင့် လူထုလမ်းလျှောက်မူမှာ မပါဝင်နိုင်ရင်တောင် ဗိုလ်ချုပ်လမ်းမကြီးကို ရှောင်ခြင်း / ရပ်ပေးခြင်းဖြင့် ပူးပေါင်းပေးပါရန် တောင်းဆိုပါသည်။\nကျေးဇူးပါ။ Copy & Paste in i bawm cio hna usih. Credit: Hakha Campaign For Justice.\nRelchih: GZ Nih Ralkap An Tei Kho Lai Maw? Ralkap nih uknak an lak ni in Kawlram pumpi mino hna nih hriamnam la lo tein “You messed with the wrong generation” timi ca tar tu i ken in lam ah an chuak, cun social media in ralkap cu an doh hna. Mirang sin in luatnak hmuh hnu Ramkomh bu Kawlram kan zoh tikah ralkap nih uknak voi hnih 1962 le 1988 ah an rak lak le mipi nih an chut ṭhan kho hna lo. Hriam tlaih a rak chuak, nain an thleng kho lo. Generation Z (GZ) nih teh ralkap hi an tei lai maw?


Ralkap Nih Minung 40 An Thah Hna I Kum Tling Lo Zong An I Tel Hna - Chin Eleven News\nJuly thla chung lawngah kum 14 minung he telh in minung 40 bak kawni khua chungah thahnak a chuak kho nain ralhrang lei nih thawng an than duh lo tiah Myanmar now nih a tar.\nKani ramchung tongpok khua pawng ramtang ah kumm 14 hnakchiapa tel in minung 12 aruak cu hmuh asi than mah ruakhna hi faktukin vuak le hrem an si theih hnu ah an thah mi hna an si.Mithi ruak cu july 30 ahkhan an tawm tawm in hmuh an si.\nJuly 26 le 27 ah ralhrangbu hna cu kani ramchung tongpok khua hrawngah an rak phan i khuachung mi thenkhat an tlai hna i an kal pi hna, an kalpi hnu a nikhat niah khua mi nih an kawl hna hnu ah mahti ruak a tawm tawm i an hmuh asi tiah khuachung mi khat nih a chim.\nRuak pawl cu tawngh ngam an si ti lo i an phing dik i an rim zawng thu tuk cang july 26 le 27 i thahmi an si caah an ruak cu a rawk dik cang ruak pawngah mei an duah i ruak Dead body pawl cu palastic in an khuh dik hna tiah khuami pakhat nih a chim.\nAthi mi pawl cu pa lawng te an si i khutun khua in pa2, tayakhua in kum 14 pa te he telh in pa 7,kani khua in pa 3 an si hna.Myanmar Now


David Lah nih Khrihfa muisam a chiatter na ti ahcun Kawlbiaknak na dirkamh tinak a si ve – FIAKFAIROCK\nDavid Lah nih Khrihfa muisam a chiatter na ti ahcun Kawlbiaknak na dirkamh tinak a si ve\nTutan David La an tlaihnak kong ah khrihfa he fa lo he kan ruahnak a hung lang dih ngai. Cu lio ah cheu khat khrihfa mi zong nih an dirpi I an doh ve. Khua ka ruat lengmang mi cu David La hi a palh taktak ko maw? zei tahfung indah a palh tiah an ti. palh an phawtnak hi te a dik mi palh phawtnak a si maw? tihi ka ruat ngaingai.\nCheu khat khrihfa mi nih “David La hi a palh tuk, Khrihfa muisam zong a chiatter” tiaha ti mi kan tam. Abik in Upadi thiamsang kan ti maw kha Dr. Ngun Cung Lian zong nih a chim ve kha mu. David La nih Khrihfa mui a chiatter ahcun David La sual phawtu hna zong nih Kawlbiaknak tha nan pek he aa khat ko lo maw ti zong ruah a hau ve.\nDavid La palh an phawt laizaan I pumhnak an tuah mi hi pumh khawmh ah si loin live in thawngtha thlah ding timhlamhnak an ngeih lio a si. asinain a cheu cu pumh thawh in an van I thawh. David lah nih mipi a pum khawm hna lo. Live in caan hman an timh mi a si ko. asinain kawlte ngian nih a si lopi in report a tuah David La nih kan ram upadi a buar maw? khrihfa mi nih cozah hruaitu hna cu kan tihzah hna ding a si. zeicatiah Pathian pek mi an si ko. Asinain Phunghram cu 100% kan tihzah le zulh ding a si maw ti ruah ngai a herh. Kan hruaitu hna cu thla cam piak ding. an nawl ngaih ding a si ko nain Phunghram cu anmah ser mi a si ko caah Biaknak caah zalonnak a um lo mi phunghram, Democracy zauk phung he aa kalh mi phunghram cu Pathian bia nih apahchih a herh ko.\nCuruang ah pei hlan lio zumtu tampi hna zong nih hruaitu cu an upat ko hna nain covo le zalonnak a um lo mi minung ser mi phunghram cu raltha tein an pah chih i thong zong an tlak ve fom cu. kan ram phunghram hi Democracy zauk phung he aa kalh tuk mi a si caah zulh thlu awk asi lo. Pathian mithmai zoh in pah chih ding a tampi ko.\nPathian nih minung aa kan ser ah hin democracy zauk phung le minung covo nganpi in a pek chih. Pathian hi nuhrin covo a dirkamh tu sangbik a si. asinain uknak that lo ruang ah Pathian pek mi kan covo le zalonnak cu kan kut chung ah a um lo. cucaah raltha tein kan covo le zalonnak cu ka dirkamh a herh. zeicatiah zalonnak le covo a um lonak hmun ah biaknak zalonnak a um ve lo cu mu.\nTutan ah David La sual an puh mi hi Khrihfami hna namnehnak aa tel ti cu hmuh khawh a si. zeica ti ahcun: Mibu nan pum hna lai lo tiah timi ruang ah an tlaih va si kaw, David La tlaih lio ah media pawl a bubu bak in an chuak. an i pah lulh ko kha. cucaah taza cuaitu Phungki pa nih media a bubu in a pumh ti khawh a si. asiloah Palek nih an pumh hna ti khawh a si ve ko lo maw? COVID-19 runvennak upadi an buar ve ko lo maw?\nTaza cuaitu nih Palek a bubu in a pum rih hna. cu lawng hlah a leng mi sawhsawh a zohtu tamlak te a pumh rih hna. ziah David La cu thir cikcin in an khih ko cang i a zam kho ding zong a si fawn lo I palek pa hnih khat nih congh le zulh ding a si ko lo maw? Cozah media pa hnih khat luhter ah a za ko lo maw? a zoh tu mibu hna kha te ziah an thawl hna lo?\nMedia le Palek zong cu upadi tang ah an um awk a sive lo maw? hi ti ruat lem lo in Khrihfa mi hna nih David La kan soisel ve mi hi khuaruah cu a har ko. David La nih Khrihfami biaknak muisam a chiahter tiah na au ahcun Kawlbiaknak na dirkamh a si ve ko ti hngalh ding.\nkan ram phunghram hi Democracy zauk phung he aa tlak mi phunghram a si ahcun hruaitu he phunghram he kan zulh ding le upat ding a si ko. Biaknak namnehnak a tamtuk caah kan duh ding a si lo.\nHi lio caah mifim ti mi le cheu khat Pathian riantuan tu aa ti mi hna le Khrihfa aa ti mi hna nih David La kan soisel ve mi hi kan khrihfa sinak ah tih nung deuh mi an si. Khrihfa mi kan rian cu a sual he sual lo he, a hrut he hrut lo he harnak kanton tik ah thlacam le thapek in kan i dirkamh ding tu a si. (By: Rolian)


A Hnu Bik Kawlram (Myanmar) Thawngpangthar Taktak! – Chin 11 News\nA Hnu Bik Kawlram (Myanmar) Thawngpangthar Taktak!\nPosted By: chin11news February 1, 2021\nA hnu bik Kawlram news upate: Nithaizing ah ralkap nih uknak an lak hnu ah caan karlak president caah, a tu lio Vice President 1 a ttuan lio mi, U Myint Shwe cu rian khinh a si. Rian khinh tharmi President, U Myint Shwe nih 2008 phunghram, phungtteng 417 ning bantuk in( lakhluat thil cang kong) zohfelnak a ngeih hnu ah, phungtteng418 ( bylaw sernak,\nhruainak le ningcang te hrauinak) ning he zohchun in caan karlak hruaitu sinak a rian cu ralkap kut(Gen. Min Aung Hlan) sin ah a pek cang tiah ralkap thawng zamhnak a si mi myawadyi( မြဝတီ) thawngzamh nih a chim tiah BBC nih a ttial. Kawlram caah le ramchung a um mi chungkhar le mipi caah thla fak pi in cam cio hna u sih tiah sawm bu in le siaherhnak he latest news update ka vun in share chin hna. Credit: Roland\nMyanmar rampi cu February 1,2021Zinglei 4:00 Am hrawnghrang thawkin Aana an ting cang i, Aungsan Suukyi le President WinMyint cu Zing lei 3:00 Am hrawngah an Security pawl an tlaih dih hnu in an Innchhung bakah luh hnawhin an tlaih hna ti’ah thawng theih asi.Nyphidaw i City Guesthouse i NLD MP thar pawl zong Hall chungah an hren dih cang hna. Nyphidaw cu Ralkap nih an kulh dih cangi, tawmpal ah State le Taing i NLD hruaitu vialte tlaih dih an i tim ti’ah News Agency sinin theih asi.\nNyphidaw pinah Yangon le Mandalay le hmun kip ah Ralkap an thlah dih cang hna. Atu caa ka tial lio tiang an tlaihmi kan theihmi hna cu, NLD Spokesman CEC Myondwa AungSinn, Han Ta Myint, U.Phuyminthein( Yangon CM), U.Thein Lwin le Dr. ZawMyintMuang cu an hmu kho rih loh. Shan NLD Chairman ShoeNyuntLwin, Mon CM Dr. Ayesan,Karen CM Nan Khin ThweMyint le Yangon i Bah- Kah- Tah Student hruaitu pawl an tlaih dih cang hna. NLD Spokesman Dr. Myo Nyunt tu cu an tlai rih loh.\nRalkap nih cun, Statement(1)an chuahmi ah Myanmar rami um Foreign Embassy vialte nih Myanmar 2020 Election pawm lo dingin a nawl hna i, Ralkap nih a tuan khawh chungin thim tha’n nak Election thar kan tuah cawlh lai i mipi sinah Democracy Nawlneihnak kan pek tha’n cawlh lai ti’ah thawngthanhnak an chuah.Cun, Election Chairman U.Hlah Thein le EC U.Myint Niang zong an tlaih tha’n i, Midang zong tlaih ding an kawl cuahmah lio ti’ah theih asi. Tawmpal ah Sagaing le Chin State lei zongah Ralkap le Uniforms hruk lo pawl an thlah hna ti’ah thawngpang kan theih. Atu an tlaihmi hna hi Ralkap le Civil dress i aa thuammi pawl an i tel ti’ah News pawl nih an chim. Thawngpang van hngak deuh rih hna usih.( Ramchung i kan Agents pawl thawngpang kan lak lio asi.) Credit: MC Biklian